Vesti online / Vesti / Srbija / Pančevo dobija komunalnu policiju\nPančevo dobija komunalnu policiju\nPančevo će biti jedan od prvih gradova u Srbiji koji će dobiti tu vrstu policije, odlučeno je u petak na sednici gradskog veća.\nU Pančevu bi već od februara iduće godine trebalo da bude 27 komunalnih policajaca.\nKomunalna policija biće zadužena za komunalni red, vodiće računa o čistoći grada, prevozu, deponovanju otpada, lokalnom saobraćaju, zaštiti životne sredine, podnetim prijavama-peticijama i predlozima građana i drugim pitanjima u delokrugu lokalne samouprave.\nPrema rečima Vojislava Šuše, koordinatora za osnivanje ove organizacione jedinice u gradskoj upravi, ako gradska skupština usvoji ovu odluku na narednoj sednici, komunalni policajci pojaviće se na pančevačkim ulicama već u februaru.\nOni će nositi crne uniforme sa jasnim oznakama na kapama, rukavima, jaknama, džemperima ili košuljama i nosiće sa sobom službenu palicu i lisice jer će imati pravo prinude, pri čemu će usko sarađivati sa gradskim inspekcijskim službama i redovnom policijom.\nU Srbiji je nedavno usvojen Zakon o komunalnoj policiji i na proleće se u gradovima očekuju prvi komunalni policajci.


Pomoravski okrug- U periodu od 11. do 16. januara u Pomoravskom okrugu registrovana su 292 slučaja infekcije koronavirusom !!!\nZbog sumnje na kovid-19 infekciju uzorkovano je i testirano 1 298 lica. Po podacima Zavoda za javno zdravlje “Pomoravlje”, U Ćupriji je u ovom periodu na koronavirus bilo pozitivno 41 lice od 210 suspektnih, dok smrtnih slučajeva nije bilo, prenosi TV Pomoravlje.\nOd 11. do 16. januara u Jagodini su otkrivena 92 novozaražena, u Paraćinu 76.\nPozitivan rezultat testiranja u Svilajncu su imale 43 osobe, u Despotovcu 26, a u Rekovcu njih 14. Od posledica kovid-19 infekcije 12. januara preminulo je jedno lice iz Paraćina.\nOd početka godine na nivou okruga obavljena su 3 122 uzorkovanja i testiranja, a zaraza virusom korona potvrđena je kod 797 osoba. U prvoj polovini januara bolest je u 18 slučajeva imala fatalan ishod.


Vreme 1142 - Stanje u drustvenim naukama (3): Nasledje mentora\nPoseban značaj za regrutovanje mladih kadrova na fakultetima imaju uslovi izbora u zvanje asistenta (što je način na koji najveći broj predavača kod nas započinje akademsku karijeru), kao i izbori u druga (viša) nastavnička zvanja. Taj sistem kod nas proizvodi prosečnost\nNeobjavljivanje radova u uglednim međunarodnim časopisima i monografijama utiče i na kvalitet nastave na fakultetima odakle se regrutuju istraživači za društvena istraživanja. Okruženje s kojim se suočava mladi istraživač (asistent) podjednako je destimulativno za obrazovno-istraživački rad čak i kad ne bi postojao neadekvatan sistem podsticaja za istraživanja ("Vreme" br. 1067) i nizak kvalitet akademskih časopisa (br. 1141).U poslednjem delu najpre objašnjavamo zbog čega je postojeći sistem izbora asistenata u Srbiji loš, a potom skiciramo izborni sistem koji bi mogao da unapredi kvalitet kadrova koji se biraju u asistente.\nKao i u svakom zanatu, najveći broj mlađih kolega uči gledajući kako se ponašaju njihovi mentori i starije kolege. Asistenti ne samo da započinju svoju karijeru bez podsticaja da plasiraju svoja istraživanja na međunarodnom nivou već često od starijih kolega dobijaju živi primer za suprotnu praksu. Na mnogim fakultetima društvenog usmerenja mogu se naći vanredni i redovni profesori koji recikliraju svoje udžbenike od pre 20-30 godina i retko kad rade na sopstvenom usavršavanju.\nDešava se da redovni profesor, kada bude izabran u zvanje profesora, skoro u potpunosti prestane da prati savremenu literaturu i piše radove. Razlog tome nije lenjost, već činjenica da profesora univerziteta, posebno kada dostigne zvanje redovnog profesora, sistem ne podstiče da čita i piše naučne radove, pa ni da piše istraživačke radove. (Ne tvrdimo da se svi profesori tako ponašaju, već da im sistem to omogućava. Jedan deo nastavnog kadra koristi tu mogućnost; drugi deo samoinicijativno nastavlja da unapređuje svoje znanje i kada ga sistem na to ne podstiče.)\nZašto je važno šta rade redovni profesori? Zato što oni rukovode fakultetima, studijskim programima (na master i doktorskim studijama) i većinom pojedinačnih kurseva na fakultetima. Profesori koji ne čitaju i ne prate savremenu naučnu literaturu studentima za polaganje ispita daju literaturu staru 20-30 godina. To utiče na obrazovanje novih naraštaja istraživačkih kadrova koji završavaju doktorate sa skromnim znanjem, nakon čega im ne preostaje ništa drugo nego da reprodukuju istu onu zatvorenost i nekonkurentnost koju su nasledili od svojih mentora. Zamislite da plata istraživača ili redovnog profesora značajno zavisi od istraživačkog učinka u određenom periodu (npr., poslednjih tri ili pet godina). Mlađe kolege bi tada mogle na živom primeru da vide kako je moguće biti međunarodno konkurentan i koja je "cena" koja se plaća za propuštanje decenijskog ulaganja u međunarodnu konkurentnost. Ukoliko bi se, nadalje, napredovanje u karijeri uslovilo objavljivanjem tekstova u časopisima koji se nalaze na nekoj od međunarodno priznatih lista (što znači da su tekstovi objavljeni na stranom jeziku), tada vanredni i redovni profesor, kao i naučni savetnik, ne bi mogao da postane neko ko ne zna strani jezik (što je danas čest slučaj). Sve bi to poslalo jasan signal onima koji započinju akademsku i istraživačku karijeru da se neznanje i nerad ne isplate. Ovako je upravo suprotno.\nPoseban značaj za regrutovanje mladih kadrova na fakultetima imaju uslovi izbora u zvanje asistenta (što je način na koji najveći broj predavača kod nas započinje akademsku karijeru) kao i izbori u druga (viša) nastavnička zvanja. Taj sistem kod nas proizvodi prosečnost, jer omogućava prijem u zvanje čak i kandidatima koji su u prethodnom periodu (osnovne studije, master, doktorske studije) pokazali minimalnu zainteresovanost za naučni i istraživački rad.\nPrema uslovima koji važe na Beogradskom univerzitetu, moguće je u zvanje asistenta na nekim od fakulteta primiti kandidata koji ima prosečnu ocenu osam (8), ne zna nijedan strani jezik, i nikada nije objavio, niti pripremio za objavljivanje niti jedan tekst. Odsustvo tih uslova značajno spušta nivo kvaliteta primljenih asistenata, jer studenti koji završe fakultet sa prosečnom ocenom 8 predstavljaju prosečne, a često i loše studente koji su se provukli kroz fakultet zahvaljujući nakaradnom sistemu konkurencije među pojedinim profesorima na nekim fakultetima koji smatraju da se popularnost kod studenata stiče poklanjanjem ocena.\nOvo posebno može da bude važno kada se uzme u obzir da preostali kriterijumi za izbor u zvanje asistenta (ukupna prosečna ocena, prosečna ocena iz predmeta oblasti u koju se kandidat bira, upis na doktorske studije itd.) nisu ponderisani, što ostavlja veliki diskrecioni prostor članovima izborne komisije, pogotovo predsedniku komisije za koga postoji uverenje da mora da ima presudnu reč u izboru kandidata ako se kandidat bira za predmet na kome on predaje. To ne samo da omogućava manipulaciju zbog odsustva važnijih kriterijuma (objavljeni radovi ili kvalitet napisanih radova koji su objavljivi u prestižnim međunarodnim časopisima; aktivno znanje stranog jezika, vladanje metodologijom naučno-istraživačkog rada) već i manipulaciju postojećim kriterijumima. Tako je moguće da konkursna komisija predloži kandidata koji, za razliku od konkurenata, ima najnižu prosečnu ocenu (uključujući i ocenu iz srodnih predmeta), niti jedan objavljeni rad, i ne zna (aktivno) nijedan strani jezik. (Za jedan takav slučaj vidi "Vreme" br. 1093.) Iako je univerzitetsko okruženje (kada je reč o fakultetima iz oblasti društvenih nauka) često destimulativno, jer neretko neguje sistem negativne selekcije kadrova, to ne znači da su apsolutno svi ishodi (tj. svaki izbor) proizvod negativne selekcije. Postoji veliki broj pojedinaca koji lično više cene kvalitet i iza sebe ostavljaju kvalitetne kadrove. Međutim, ovde je reč o institucionalnom okruženju koje pozitivnu selekciju ne sme da prepušta slučaju.\nProblem predstavlja i automatizam po kome mladi istraživači koji se zaposle u zvanje asistenta na kraju postaju redovni profesori. Pritom, ne neguje se konkurencija za odgovarajuće pozicije, već suprotno tome važi pravilo da ko jednom zauzme poziciju, ostaje na njoj, kao monopolista, do penzije. Takav sistem izbora u zvanja, nasleđen iz starog sistema koji je nekada vladao u Nemačkoj, a koji se sada u celoj Evropi ubrzano napušta, dovodi do malog protoka ljudi i ideja i selekcije kandidata, pre svega na osnovu stečenih pozicija (često kroz dodvoravanje starijem profesoru neumerenim citiranjem u doktorskoj tezi), a ne kroz ozbiljan doprinos istraživačkoj zajednici. Kada se konkursi za asistenta ne raspisuju da bi se dobio najbolji kandidat, već unapred određeni kandidat, konkursi za prijem u viša zvanja najčešće postaju puka formalnost. Istina je da zakonska odredba nalaže da se pojedinci biraju za naučnu oblast, a ne za predmet. To bi značilo da svaki univerzitetski nastavnik može da predaje nekoliko srodnih kurseva koji potpadaju u naučnu oblast za koju se birao. Ipak, praksa na mnogim fakultetima pokazuje da se pojedinci biraju za pojedinačan kurs. Većina pojedinaca započne da predaje jedan kurs, i na njemu ostane do penzije, nikada ne pokušavajući da predaje drugi kurs.\nSada izlažemo našu najradikalniju tezu. U sadašnjem sistemu doktoranti nemaju pravo da budu angažovani u izvođenju nastave (iako to pravo imaju dok su na master studijama), osim ako su asistenti. Kada doktoriraju, asistenti su tipično primani kao predavači na iste one predmete na kojima su izvodili nastavu dok su bili doktoranti. Takav sistem ne podstiče mentore da proizvode dobar obrazovno-istraživački kadar, jer im omogućava da sami procenjuju kontrolu kvaliteta kadra koji su proizveli. Ukoliko bi novopečenim doktorantima bilo zabranjeno da se zaposle na fakultetu na kome su odbranili doktorat, fakultet bi bio zainteresovan da proizvodi što bolji naučnoistraživački kadar koji bi sutra mogao lakše da se snađe na akademskom tržištu. Sa druge strane, takvo ograničenje bi efikasno umanjilo rasprostranjenost štetne prakse koja rađa praksu po kojoj profesori iniciraju raspisivanje konkursa da bi sebi birali asistente.\nOva ideja samo na prvi pogled može da izgleda kao hendikep za mlade istraživače usled činjenice da je Srbija malo tržište. Međutim, mi ne tvrdimo da svršeni doktorant ne može da se zaposli na fakultetu na kome je diplomirao, već samo na fakultetu na kome je doktorirao, tj. tamo gde je obavljao funkciju asistenta dok su mu trajale doktorske studije. Student može da završi fakultet A, doktorira na fakultetu B, a posle pokuša da nađe posao na fakultetu A. To bi motivisalo fakultet B da ponudi kvalitetan doktorski program kojim bi pomogao svršenim doktorantima da lakše nađu posao na drugom fakultetu. Našim predlogom želimo da izbegnemo štetnu "incestnu" praksu po kojoj asistent završi osnovne, master i doktorske studije na fakultetu A, a potom se na tom istom fakultetu zaposli, jer je tokom godina postao lični asistent profesora na čiji se predmet bira.\nRazume se, da bi ovakav alternativni sistem profunkcionisao, potrebno je otvaranje domaćih univerziteta, kako za strane predavače (što bi trebalo da podrazumeva mogućnost predavanja na engleskom jeziku) tako i kroz podsticaje za povratak u zemlju naših ljudi koji doktoriraju i bave se akademskim i istraživačkim radom u inostranstvu.\nDušan Pavlović, Univerzitet u Beogradu, Fakultet političkih nauka\nBranko Urošević, Univerzitet u Beogradu, Ekonomski fakultet\nTekst je deo šireg istraživanja pod nazivom Policy Dialogue in the Field of Social Sciences in Serbia, kojim je rukovodila lokalna koordinaciona jedinica Regionalnog programa za unapređenje istraživanja.


Nizozemska ukida lockdown uprkos rekordnom broju zaraženih koronavirusom - Radio Srebrenik\nHomeVIJESTIBIH I SVIJETNizozemska ukida lockdown uprkos rekordnom broju zaraženih koronavirusom\nNizozemska ukida lockdown uprkos rekordnom broju zaraženih koronavirusom\nOčekuje se da nizozemska vlada objavi u utorak da će dopustiti ponovno otvaranje restorana, barova i pozorišta uprkos rekordnim brojevima zaraženih od koronavirusa.\nOčekuje se da premijer Mark Rutte i ministar zdravstva Ernst Kuipers objave nova pravila na konferenciji za novinare u 19 sati po lokalnom vremenu.\nVlada je u ponedjeljak navečer objavila zvaničnu preporuku zdravstvenih eksperata i zvaničnika lokalnih vlada koji podržavaju ukidanje striktnog lockdowna koji je na snazi od sredine decembra prošle godine.\nUprkos rekordnim ciframa zaraženih, eksperti tvrde da omikron varijanta koronavirusa, koja je sada dominantna u Nizozemskoj, “ima manje ozbiljnu kliničku sliku” od delta varijante, koja je izazvala prethodni val zaraze.\nStudije pokazuju da je broj bolničkih prijema zaraženih omikron varijantom niži za između 40 i 60 posto, dok su prijemi u jedinice intenzivne njege prepolovljeni, saopćili su eksperti.\nVladini savjetnici saopćili su da bi se trebalo dopustiti da barovi, restorani i pozorišta budu otvoreni do 22 sata.\nVlasti će morati stvoriti propusnicu koja pokazuje kada je osoba potpuno vakcinisana ili se oporavila od zaraze, ili može pokazati negativni nedavni test. Također se očekuje da parkovi za zabavu i sportska takmičenja budu ponovo otvoreni za posjetioce.\nU ponedjeljak je više od 60.000 novozaraženih registrovano u 24-satnom periodu.\nNizozemska granska organizacija za javno zdravlje i sigurnost, GGD GHOR, saopćila je da je dostignuta maksimalna popunjenost medicinskih kapaciteta te da građani moraju čekati duže da bi bili testirani na koronavirus, prenosi Reuters.\nPrevious articleU Crnoj Gori izmjerena rekordno niska temperatura\nNext articleJavne kuhinje u BiH dnevno spreme 8.000 obroka, korisnika je sve više


Humanitarna organizacija iz Kine donirala Srbiji testove za koronavirus\nVesti Autor:N1 Beograd16. mar. 202015:00 > 15:10\nVlada Srbije je saopštila je u nedelju uveče u Srbiju stigla prva pomoć iz inostranstva u borbi protiv koronavirusa, i to iz Kine.\nKako se navodi u saopštenju, testove za detekciju virusa Covid-19 donirala je kineska humanitarna organizacija „Mammoth Fondation“ sa sedištem u Šenženu, za koju sve navodi da se bavi istraživanjem genetskog inženjeringa za javno dobro.\n„U jeku borbe sa koronavirusom u Kini, Mammoth Fondation bila je od ogromne pomoći pošto je značajno pomagala laboratorije i bolnice, a sada se okrenula pomoći ostalim državama u svetu“, stoji u saopštenju Vlade Srbije.\nKompletnu akciju pomoći koordinirala je Ambasada Narodne Republike Kine u Beogradu u saradnji sa Vladom Republike Srbije.\n„Republika Srbija ovim putem izražava veliku zahvalnost Narodnoj Republici Kini i kineskom narodu na ovoj pomoći. Uvereni smo da ćemo uz pomoć naših kineskih prijatelje uspeti da se uspešno izborimo sa virusom Covid-19 i da će Srbija iz ove bitke izaći kao pobednik“, zaključeno je.\nantigenski testovihumanitarna organizacijaKinakoronavirusPomoćSrbijaVlada Srbije


Dobar glas o Šapcu doveo 11 kompanija - Glas Podrinja\nŠabačka radna zona dobija nove investicije\nDobar glas o Šapcu doveo 11 kompanija\nZa više od 400 radnika otvoriće se radna mesta do kraja godine u 11 kompanija koje su izabrale Šabac za investiranje svog kapitala koji u ukupnom iznosu prevazilazi 25 miliona evra\nMeđu njima je devet stranih kompanija i dve domaće.\nKrajem januara ove godine, najavljujući dolazak deset novih investicija u Šabac, gradonačelnik Nebojša Zelenović istakao je da “danas u Šapcu svako ko zaista traži posao nema problem da ga nađe”. On je tom prilikom rekao da je Šabac privlačenjem investitora pokazao da je zaista najbolje mesto za investicije u Srbiji.\nTragom ove najave, proveravali smo čime će se baviti kompanije koje dolaze u naš grad i do koje faze su stigle najavljivane investicije.\nNovina u odnosu na januarsku najavu je dolazak još jedne firme - firma “Vasić” je kupila parcelu od 62 ara u Severozapadnoj radnoj zoni i baviće se prodajom stočne hrane.\nNijedna od kompanija nije dobila ništa besplatno što je praksa u većini gradova u Srbiji. Šabac ne poklanja zemljište, a investitori dobijaju potpuno infrastrukturno opremljenu parcelu.\nJedna od kompanija koja je kupila parcelu je “Nepi investment” koja će izgraditi tržni centar. U prilog njihovoj nameri da uskoro počnu gradnju govori i činjenica da su podneli zahtev za lokacijske uslove.\nŠapčanima sada već dobro poznata italijanska kompanija “Pasubio” koja se bavi proizvodnjom kože za unutrašnjost luksuznih automobila, proširiće svoju proizvodnju u toku ove godine i duplirati broj zaposlenih.\nJoš jedna firma koja trenutno priprema dokumentaciju za širenje svoje proizvodnje za dodatnih 1500 kvadrata je firma “Vopakel”. Ova italijanska kompanija je u Šapcu od 2015. godine, a pozitivno iskustvo u poslovanju i efikasnost lokalne samouprave, bili su odlučujući faktori da svoju investiciju prošire, ali to je presudilo i za dolazak nove kompanije “Foks-Pak”.\nDirektor firme “Foks-Pak” Dejvid Tomasin najavio je u januaru da će ova firma proizvoditi ambalažu za hranu za kućne ljubimce u hali od 2.000 kvadrata i da će realizacija investicije početi u narednim mesecima.\nItalijanski investitor “Toreks” u toku ovog meseca počinje sa adaptacijom hale u kojoj će proizvoditi rashladne uređaje, dok će austrijski "Heksko" čija će proizvodnja biti komplementarna sa “Toreksom” u aprilu početi sa adaptacijom proizvodnog prostora.\nAdaptaciju hale počinje i “Ruski Kraski” koji će proizvoditi farbu za automobile, dok je “Mega metal” koji se bavi proizvodnjom metalnih konstrukcija kupio parcelu od 62 ara u Severozapadnoj radnoj zoni.\nJoš jedna firma koja već posluje u Šapcu odlučila je da proširi svoju proizvodnju i trenutno adaptira halu za novi proizvodni pogon, to je italijanska firma “ODS Tehnolodži” koja pravi delove za motore.\nU Šabac dolazi i kompanija “Teh pakedžing suplajs” iz Austrije koja će u Severozapadnoj radnoj zoni proizvoditi ambalažu.\nU Šapcu posluje sedam italijanskih kompanija pa se, kako je rečeno, razmišlja o uspostavljanju male italijanske zajednice kompanija koje imaju dobre uslove za poslovanje.\nNastavak prošlogodišnje investicije\nIspunjenje referendumskih želja građana


Ponuđen u zakup poslovni prostor\nPoslovni prostor "Konak-Park" izdaje se u zakup radi obavljanja ugostiteljske delatnosti na period od 10 godina.\nPočetna cena zakupnine iznosi 244.865,34 dinara mesečno, uvećane za procenat rasta potrošačkih cena na malo dva puta godišnje.\nPonude se podnose najkasnije do 19. januara 2015. godine do 11 časova na adresu opštine Sokobanja ulica Svetog Save 23.\nOtvaranje prikupljenih pisanih ponuda izvršiće se 19. januara 2015. godine sa početkom u 11:15 časova u velikoj sali sokobanjske opštine, navedeno je u oglasu.\nZakupac je obavezan da finansira radove, koji imaju karakter investicionih radova, neophodne za stavljanje objekta u funkciju, a za uložena sopstvena sredstva, ima pravo na umanjenje zakupnine u iznosu od najviše 50% od mesečne zakupnine, za period koji odgovara visini uloženih sredstava, bez mogućnosti priznavanja svojinskih prava na nepokretnosti po osnovu ulaganja sredstava. Troškove adaptacije i uređenja, koji nemaju karakter investicionih radova neophodnih za stavljanje objekta u funkciju, koje zakupac izvodi za svoje potrebe uz saglasnost zakupodavca, snosi zakupac bez prava na naknadu.\nKonak-Park Najam nekretnine


OMLADINSKA ZADRUGA U MINUSU\npetak, 12 april 2013 11:53\nSREBRENICA - Omladinska zadruga "Guber crni" iz Srebrenice u prošloj godini nije uspjela obezbijediti dovoljno posla za 72 člana da bi osigurala pozitivno poslovanje, izjavila je Srni direktor ove zadruge Renata Mirović.Ona je pojasnila da su recesija i opšta ekonomska kriza doveli do smanjenja obima poslova kod poslodavaca, čime je otežano obezbjeđivanje sezonskih, povremenih i privremenih poslova mladim nezaposlenim licima, članovima zadruge čiji se broj zbog toga smanjuje.\n"Zbog smanjenja obima posla i nemogućnosti radnog angažovanja i zarade broj naših članova se smanjio sa 185, koliko smo imali 2011.godine, na 72 člana. Prije nekoliko godina imali smo po 400 članova i mnogo više posla koji je donosio solidne prihode mladim zadrugarima", istakla je Mirovićeva.\nPrema njenim riječima, svih 72 člana prošle godine bilo je povremeno angažovano kod 13 poslodavaca što nije moglo omogućiti prihod da se pokriju troškovi rada zadruge i isplate plate za dvoje zaposlenih pa je zabilježen gubitak od oko 3.000 KM.\n"Zbog ekonomske krize, rada na crno i destimulativnih propisa o doprinosima smanjila se potreba za angažovanjem članova omladinskih zadruga za povremene i privremene poslove", rekla je Mirovićeva.\nOna je ukazala da je značajno smanjen obim poslova za angažovanje zadrugara u odnosu na prethodne godine, ali i da neke firme privremeno "na crno" angažuju radnike bez bilo kakvih ugovora i osiguranja, a isplatu njihovih zarada vrše na blagajnama izbjegavajući plaćanje svih zakonskih obaveza i doprinosa.\n"Takvo poslovanje i angažovanje radnika za obavljanje privremenih i povremenih poslova dovodi u neravnopravan položaj i guši omladinske zadruge koje obezbjeđuju radno angažovanje nezaposlenim omladincima, njihovo osiguranje na radu i zakonitu isplatu zarada uz izmirenje obaveza prema zajednici", istakla je Mirovićeva.\nObavljajući sezonske i povremene poslove veliki broj članova ove zadruge se edukovao i stekao radno iskustvo na određenim poslovima i kasnije su dobili stalno zaposlenje za obavljanje tih poslova što Mirovićeva ističe kao poseban doprinos i korist tim osobama, ali i firmama koje su dobile obučene radnike za određene poslove.\nOmladinska zadruga "Guber crni" prethodnih godina je bilježila pozitivno poslovanje i redovno izdvajala dio sredstava za humanitarne svrhe, organizovanje kulturnih i sportskih sadržaja u Srebrenici i rad ustanova koje rade sa djecom i mladima.


Autor: Bojana Mlađenović\nEmisija Pravo na pravo govori o pregovaračkom procesu sa Evropskom unijom u okviru Poglavlja 23 koje se tiče pravosuđa, borbe protiv korupcije i osnovnih prava.\nU serijalu od 13 epizoda videćete koje nas sve reforme pravosuđa očekuju na evropskom putu Srbije. Evropska unija, pored Poglavlja 24, to poglavlje smatra najbitnijim delom pregovaranja. Otvara se na samom početku pregovaračkog procesa i otvoreno je do samog kraja, a napredak u toj oblasti je stalno pod budnim okom Brisela.\nSvaka epizoda obrađuje neke od najvećih izazova tog poglavlja - stari predmeti u sudovima, dugi sudski postupci, neujednačena sudska praksa, nezavisnost pravosuđa, stručnost sudija i tužilaca, borba protiv korupcije i kriminala, prava manjina, stanje u zatvorima..\nO tome šta nas čeka tokom pregovaranja, kako ćemo sprovoditi reforme, menjati i pravosudni sistem učiniti efikasnijim i boljim, kao i sta građani od toga imaju u emisiji govore predstavnici pravosudnog sistema, izvršne vlasti, nevladinih organizacija, struka. Sagovornici u emisiji su i građani koji iz svog ugla govore o najvećim problemima srpskog pravosuđa koje sami proživljavaju već godinama.\nO svojim iskustvima u pregovoranju u okviru Poglavlja 23 i kako su oni sproveli ili sprovode reforme govore i predstavnici pravosudnih sistema, vlasti i strukovnih udurženja iz zemalja regiona koje su članice unije, Hrvatske i Slovenije, i zemlje koja pregovara, Crne Gore.\nSerijal Pravo na pravo urađen je u saradnji sa Ministarstvom pravde Srbije i nemačkom organizacijom GIZ - projekat za pravne reforme.


Zbog pandemije nazadovale demokratije u svetu, SRB na 66. mes\nTanjug 3. februara 2021. 16:39\nLONDON – Pandemija korona virusa izazvala je veliko nazadovanje demokratskih sloboda u 2020. godini, pokazao je najnoviji indeks demokratije uglednog britanskog lista Ekonomist, na kome se Srbija našla na 66 mestu od 167 zemalja u svetu i ocenjena je kao zemlja nepotpune demokratije.\nGodišnje istraživanje je uradio ogranak lista – Ekonomist intelidžens junit, koji ocenjuje demokratije u 167 zemalja na osnovu pet kriterijuma i to:izbornog procesa i pluralizma, funkcionisanja vlade, političkog učešća, demokratske političke kulture i građanskih sloboda, dok su zemlje podeljene u četiri kategorije – „potpune demokratije“, „nepotpune demokratije“, „hibridni režimi“ i „autoritarni režimi“.\nUtvrđeno je da svega 8,4 odsto svetske populacije živi u punim demokratijama dok više od trećine živi u autoritarnom režimu.\nDemokratske slobode u svetu nazadovale su u gotovo 70 odsto zemalja, pre svega zbog ograničenja uvedenih radi suzbijanja pandemije korona virusa – lokdauna i drugih restriktivnih mera, što je prosečan indeks demokratije spustilo na najniži istorijski nivo.\nKao primer, Ekonomist izdvaja Francusku, gde je zaključavanje zemlje i policijski čas doveo do značajnog pada indeksa i svrstavanja zemlje u kategoriju „nepotpunih demokratija“.\nKako se navodi, fenomen je posebno izražen u autoritarirtarnim režimima na Bliskom istoku i u Africi, međutim tokom prošle godine, pokazalo se da su u 2020. godini gušene lične slobode u naprednim demokratijama.\n„Možda je jedan od najvažnijih fenomena taj što su se milioni ljudi dobrovoljno odrekli temeljnih sloboda… ali ne možemo zaključiti da visoka prihvaćenost mera zatvaranja znači da ljudi manje cene slobodu“, rekla je autorka istraživanja Džoan Hej.\nNa prvom mestu liste od 167 zemalja nalazi se Norveška sa indeksom demokratije 9,81 od mogućih 10, a slede Island (9,37), Švedska (9,26), Novi Zeland (9,25) i Kanada (9,24), dok je najgore plasirana Severna koreja sa indeksom demokratije 1,08.\nSrbija se kao i prošle godine nalazi na 66 mestu sa indeksom 6,22 i svrstava se u kategoriju nepotpunih demokratija, dok su od nje od zemalja bivše Jugoslavije bolje samo Slovenija i Hrvatska koje se nalaze na 35 (7,54), odnosno 60 (6,50), koje 5takođe spadaju u red „nepotpunih demokratija“.\nSeverna Makedonija nalazi se na 78 mestu, sa indeksom 5,89, Crna Gora na 81 mestu sa 5,77, a BiH na 101. mestu sa indeksom 4,84 i one se svrstavaju u hibridne režime.\nKako se navodi, svetski prosek je najgori od kada se vodi lista 2006. godine i iznosi 5,37.


U avgustu nađeno 145 neregistrovanih firmi › Made-in-Germany.rs\nInspekcija rada je od 30. jula, od kada je započela intezivnu potragu za neregistrovanim privrednim subjektima u Srbiji, otkrila 145 takvih firmi sa ukupno 428 neprijavljenih radnika.\nMinistarstvo za rad, zapošljavanje, boračka i socijalna pitanja je saopštilo da su inspektori doneli 145 rešenja kojima su, uz zabranu daljeg obavljanje delatnosti ili aktivnosti do ispunjenja propisanih uslova, naložili neregistrovanim subjektima da odmah pokrenu propisani postupak za upis u privredni registar. Kako se navodi, najviše neregistrovanih preduzeća bavi se trgovinom, ugostiteljstvom, popravkom i održavanjem motornih vozila, preradom i obradom drveta, zanatskim uslugama i izvođenjem građevinskih radova.\nInspekcija rada nastavlja da kontroliše izvršenje donetih rešenja, a ukoliko se utvrdi da neregistrovani subjekt nije postupio po nalogu, već da je nastavio sa nelegalnim poslom, protiv njega će biti pokrenut prekršajni postupak. Pored intenzivnih kontrola, Inspekcija rada je pripremila i promotivne flajere kojima apeluje na vlasnike neregistrovanih firmi da nastave sa poslovanjem u skladu sa zakonom, prenosi agencija „Tanjug“.\n„Inspektorat za rad će i ubuduće preduzimati mere, u okviru svoje nadležnosti, da se svi koji nelegalno posluju registruju i tako stave u ravnopravan položaj sa drugim registrovanim privrednim subjektima“, najavljuje se u saopštenju.


- Ima unutrašnje krvarenje, veoma teške povrede i u životnoj je opasnosti - potvrđeno je u Opštoj bolnici u Čačku gde je žena prvobitno hospitalizovana.\nPolicija je uhapsila muškarca koji je počinio ovo krivično delo i njemu je određeno zadržavanje do 48 sati.\nInače, ovo nije prvi put da policija reaguje kad je ova porodica u pitanju, a povređena žena već je tražila pomoć u Sigurnoj kući.\nUBIJEN ZBOG 20.000 DINARA? Uhapšeni osumnjičeni za likvidaciju LJubomira Trnića iz Sremske Mitrovice\n30. 08. 2021. u 20:24\nSVEDOK ODLOŽIO SUĐENJE DIMIĆU: U Sremskoj Mitrovici nije održan glavni pretres za ubistvo Nemanje Grčića\n30. 08. 2021. u 21:17\nKako kažu meštani sela Zablaće, imaju četvoro dece i zbog toga se uvek vraćala kod muža iako je on bio nasilan ne samo prema njoj, već i prema članovima svoje porodice.\nuhapšen Zablaće uhapšen muškarac tukao ženu motkom


Vijeće sigurnosti UN-a o Kosovu: Rusija i Kina u odbrani integriteta Srbije – Informer\nNa sjednici Vijeća sigurnosti (VS) Ujedinjenih nacija o Kosovu, održanoj u utorak, predstavnici SAD-a, Velike Britanije, Francuske i Njemačke podržali su uklanjanje barikada na Kosovu, dok su Rusija i Kina stali u odbranu integriteta Srbije.\nMinistar vanjskih poslova Srbije Vuk Jeremić je na sjednici zatražio od tog tijela UN-a da unilateralne akcije više ne budu dozvoljene, a stalne članice oštro osudile nasilje, ali i ostale podijeljene oko toga ko je za nasilje odgovoran, javio je Tanjug.\nPredstavnik Njemačke Peter Wittig pozdravio je apel predsjednika Srbije Borisa Tadića političkim predstavnicima Srba na sjeveru Kosova da učine sve kako bi se prekinule blokade puteva.\n“Pozdravljam jutrošnji poziv predsjednika Tadića ljudima na sjeveru Kosova da uklone barikade i da se uzdrže od nasilja. Eksplicitno podržavamo taj poziv predsjednika Tadića”, rekao je Wittig.\nPredstavnica SAD-a u VS UN-a Rosemarie di Carlo rekla je da je nasilje na sjeveru Kosova izazvalo par ekstremista, dodavši da je njena zemlja i dalje optimist po pitanju rješavanja problema između Beograda i Prištine.\nOna je pozvala Vladu Srbije da sarađuje s KFOR-om i EULEX-om na uklanjanju barikada i hapšenju osumnjičenih za kriminal na sjeveru Kosova.\nAmerička ambasadoric je kazala da je Kosovo jedinstveno carinsko tržište i da zbog toga ima pravo kontrolirati svoje granice, optuživši srpske sigurnosne strukture da se i dalje nelegalno nalaze na sjeveru Kosova.\nBritanski ambasador u VS UN-a Michael Tatham je najoštrije osudio, kako je rekao, napade na KFOR na Kosovu, uputivši zahtjev da se odmah uklone barikade.\nOn je apelirao da se obnovi dijalog između Beograda i Prištine, rekavši da Velika Britanija podržava evropske integracije Srbije.\nSlične stavove su iznijeli i ambasadori Njemačke i Francuske, s tim što je predstavnik Pariza u UN-u kazao da su najveće žrtve blokada na sjeveru ljudi koji žive na tim prostorima.\nOrganizirane kriminalne grupe manipuliraju situacijom i one organiziraju nasilje, ocijenio je ambasador Francuske Gerard Araud.\nNjemački ambasador je rekao da su nasilje organizirali Srbi koji demonstriraju, zatraživši da se na cijeloj teritoriji Kosova uspostavi puna sloboda kretanja.\nOn je kazao i da Beograd mora da provede dogovore koji su već postignuti i da je to jedan od uslova za dobijanje kandidature za članstvo u EU.\nAmbasadori Rusije i Kine su, međutim, iznijeli dijametralno suprotne stavove od ambasadora zapadnih zemalja u vezi sa situacijom na Kosovu, ocijenivši da je Priština odgovorna za nasilje na sjeveru Kosova.\nAmbasador Rusije Vitalij Čurkin je rekao da stav Moskve o nepriznavanju jednostrano proglašene nezavisnosti Kosova ostaje nepromijenjen i dodao da su jednostrane akcije koje sprovodi Priština neprihvatljive.\nNasilje bi bilo izbjegnuto da KFOR nije pokušao nasilno da ukloni barikade, već da je utjecao na vlasti u Prištini da ne koriste silu, naglasio je ambasador Čurkin.\nOn je zatražio da se istraže svi incidenti gdje je KFOR upotrijebio silu na Kosovu i podsjetio na ubistvo jednog Srbina 9. novembra u Kosovskoj Mitrovici koje još nije razriješeno.\nNapetost i dalje postoji zbog namjere Prištine da silom uspostavi kontrolu nad prostorima gdje žive Srbi, ukazao je ruski ambasador.\nAmbasador Kine je naglasio da se mora poštovati integritet i teritorijalni suverenitet Srbije, založivši se za dijalog kao rješenje kosovske krize.\nPredstavnici Kolumbije, Brazila, Južne Afrike i Bosne i Hercegovine su se također založili za dijalog između Beograda i Prištine kao jedino moguće rješenje.\nNa sjednici je predstavljen redovni tromjesečni izvještaj generalnog sekretara UN-a Ban Ki-moona u kome je on izrazio zabrinutost zbog pogoršanja sigurnosne situacije na Kosovu, ističući da se broj nasilnih incidenata protiv srpskog stanovništva povećao nakon pokušaja kosovskih vlasti da uspostave kontrolu na graničnim prijelazima na sjeveru Kosova.


(NE)ZAKONITOST NAKNADE ZA OBRADU KREDITA: U Vrhovnom kasacionom sudu navode da naknada ne bi trebalo da bude deo ugovora o kreditu, uz napomenu da to nije načelan stav i da svaki sud može pojedinačno da se izjašnjava o osnovanosti troškova za obradu kredita pošto ugovori mogu da se razlikuju\nKorisnici kredita u Srbiji mogu tužbama da ostvare pravo na povraćaj troškova za obradu kredita, ukoliko banke ne uspeju da pred sudom dokažu da su imale stvarne troškove obrade, budući da svoju uslugu već naplaćuju kroz kamate.\nUdruženje za zaštitu potrošača Efektiva tumači da je odlukom Vrhovnog kasacionog suda da ukine pravosnažnu presude u slučaju u kojem je klijent bio obavezan da banci plati naknadu za obradu kredita i naloži da se ponovi postupak, potvrđeno da banka nema pravo da naplaćuje trošak obrade kredita i poziva građane da na sudu ostvare pravo na povraćaj tih troškova.\nU Vrhovnom kasacionom sudu kažu da naknada za obradu kredita ne bi trebalo da bude deo ugovora o kreditu, ali uz napomenu da to nije načelan stav i da svaki sud može pojedinačno da se izjašnjava o osnovanosti troškova za obradu kredita pošto ugovori mogu da se razlikuju.\nPredsednik Vrhovnog kasacionog suda (VKS) Dragomir Milojević kaže da bi nižestepeni sudovi trebalo da poštuju odluku tog suda da naknada za obradu kredita ne bi trebalo da bude elemenat ugovora o kreditu.\nImajući u vidu odredbe Zakona o obligacionim odnosima ("Sl. list SFRJ", br. 29/78, 39/85, 45/89 - odluka USJ i 57/89, "Sl. list SRJ", br. 31/93 i "Sl. list SCG", br. 1/2003 - Ustavna povelja), šta ugovor o kreditu treba da sadrži, Milojević kaže da nije jasno na koji način i po kom osnovu su nižestepeni sudovi utvrdili da je naknada za obradu kredita deo ugovora.\nMeđutim, ako sudovi budu odlučivali suprotno njoj i njihove odluke dođu pred VKS, one mogle bi da budu ukinute ili preinačene.\n- Pustili smo ovo kao stav - kako bi sudovi trebalo da presuđuju, ali sudije su slobodne u svom uverenju u svakom konkretnom predmetu, a ugovori mogu da se razlikuju - napomenuo je predsednik VKS.\nBoško Cerović iz Efektive je rekao da je VKS zauzeo jasan stav u tom slučaju i vratio ga na ponovno odlučivanje.\nU Efektivi očekuju da će posle ove odluke VKS-a po pitanju troškova za obradu kredita građani koji su tužili banke za nezakonito uzet novac početi da dobijaju sporove, kao i da će im banke taj novac vraćati sa zateznom kamatom.\nCerović podseća da je u jednom slučaju korisniku privrednog kredita naplaćena naknada za obradu kredita u visini od čak 20.000 evra.\n"To je neverovatna suma, ne znamo šta su banke tu računale kao troškove obrade kredita, interesantno je videti šta su bili rashodi za toliku sumu".\nCerović je izrazio očekivanje da banke neće u ugovore stavljati i odredbu o naplati troškova za obradu kredita dodajući da je iz sudske prakse poznato bi takve u odredbe bile nezakonite.\nKaže da je u drugim zemljama to rešeno na različite načine, ali da se nigde ne plaćaju tako visoki troškovi, kao i da je neobjašnjivo da ih banke u Srbiji naplaćuju procentualno, s obzirom da su isti bez obzira na visinu kredita.\n- Banke su u svim tim sporovima imale mogućnost da dokažu troškove obrade kredita. Imamo više od 50 prvostepenih presuda i šest pravosnažnih presuda i ni u jednom slučaju banke nisu uspele da dokažu te troškove - navodi Cerović.\nGeneralni sekretar Udruženja banaka Srbije Veroljub Dugalić je ranije izjavio da su svi uslovi odobravanja kredita banaka eksplicitno definisani ugovorom o kreditu, te da banke u svojim kreditnim aktivnostima ni na koji način ne krše zakone koji tu oblast regulišu.\nDugalić je naglasio da postoje i pravosnažne presude po istovetnom pitanju dosuđene u korist banaka, kao i da je suština u tome da "drugostepeni sud ne prihvata tezu žalioca da banka prilikom zaključenja ugovora o kreditu sa korisnikom isključivo ima prava da ugovara ugovornu kamatu kao cenu plasiranih novčanih sredstava".\nDugalić je istakao i da je naplaćivanje naknada za obradu kredita u skladu sa domaćom regulativom i sa direktivama EU koje regulišu funkcionisanje finansijskog sistema odnosno sa međunarodnom praksom zemalja u regionu i celoj Evropi.\nIzvor: Vebsajt Blic, 13.03.2018.


Dodik: Mogu da se kandidujem za člana Predsjedništva BiH! – ASinfo Portal\nPredsjednik Saveza nezavisnih socijademokrata /SNSD/ Milorad Dodik izjavio je za ATV da će SNSD na izborima 2018. godine imati kandidate za predsjednika Republike Srpske i člana Predsjedništva BiH.\n“Mogu da se kandidajem za člana Predsjedništva BiH ili da budem nosilac neke od lista, tek ću vidjeti šta ću uraditi”, rekao je Dodik za ATV.\n“To je važno, jer se mora rehabilitovati pozicija Republike Srpske u okvirima Dejtona i Ustava BiH”, rekao je Dodik.\nOn je pojasnio da Srbin, kome nakon narednih opštih izbora pripada mjesto predsjedavajućeg Savjeta ministara koji se sada predstavlja da je “vlada BiH”, mora da Savjet ministara vrati na ono što on jeste – pomoćni organ Predsjedništva BiH.\n“NJu ne vole, ali se pitala. Nije mogao nijedan stav u BiH da bude izgrađen bez učešća Republike Srpske i to je ono što mi treba da izgradimo. Kada je došao Savez za promjene mi smo tu poziciju izgubili”, naglasio je Dodik.\n“LJudi su tamo posljednje tri godine promovisali politike na nivou BiH koje nisu odgovarale onome šta je politika Republike Srpske ili šta je dugoročni interes Republike Srpske. Neki ljudi, a i ja sa njima smo na pitanjima, kao što je mehanizam koordinacije ili neka druga pitanja, smatrali da je to egzaktan dokaz izdaje koju su učinili ti ljudi prema Republici Srpskoj”, rekao je Dodik.\nDodik: Za RS važni dobri odnosi sa Moskvom i Briselom\nPredsjednik Republike Srpske Milorad Dodik izjavio je da je u ovom trenutku za Republiku Srpsku važno da ima dobre odnose i sa Briselom i sa Moskvom, te da to pokušava da održi.\n“Naše politike koje se tiču evropskog puta su veoma jasne. Mi smo rekli da smo spremni da budemo dio tog puta, ako smo vidljivi i ako imamo mehanizam koordinacije”, rekao je Dodik za ATV.\nOn je naveo da je politika Moskve uvijek bila korektna prema Republici Srpskoj i da su uvijek “bili tu” kada je to bilo potrebno na političkom nivou.\nDodik je naveo da se Srpska i Moskva slažu da treba ukinuti poziciju visokog predstavnika, da ruska Ambasada pomaže Srpskoj da se čuje njen izvještaj u Savjetu bezbjednosti UN, kao i da je Rusiji odgovara stav Srpske kada je riječ i NATO-u.\n“Rusija ne krije da je protiv NATO-a i njegovog širenja, njoj odgovara stav koji zastupa Republika Srpska. Mi to radimo iz svog razloga ne zbog Moskve i njenih zahtjeva. Od mene to niko nije tražio”, rekao je Dodik.\nOn je napomenuo i da je zapadu rečeno da Srpska ima problem sa NATO pitanjem, te da njena politika nije takva da ide mimo Srbije.\nDodik je napomenuo da je nedavno razgovarao sa jednim od visokopozicioniranih ljudi u kabinetu njemačkog kancelara Angele Merkel koji je rekao da, ukoliko nema sporazuma sa Međunarodnim monetarnim fondom, Evropa ne može više da pomaže, kao i da neće biti podržan nijedan novi projekat ako ne bude usvojen zakon o akcizama.\nDodik je rekao da Republika Srpska ne pravi neprijatelje, te podsjetio da su je u prošlom vremenu najviše osporavale zapadne zemlje, kao i da je Evropa podržavala visokog predstavnika da čini nasilje nad međunarodnim pravom.\nOn je naveo da je evropska politika sada nešto malo drugačija i da značajan broj evropskih zemalja smatra da treba da ode visoki predstavnik, ali zbog dobrih odnosa sa Amerikom to još drži.\n“Mi smo uspjeli da očuvamo Republiku Srpsku i pored razjarenih visokih predstavnika koji su prenosili nadležnosti uvijek kada su htjeli. Uspjeli smo da stvorimo koncept mehanizma koordinacije u kome se uvažava ustavni i dejtonski kapacitet”, rekao je Dodik.\nZa mehanizam koordinacije Dodik je rekao da je ozbiljna politička pobjeda, te da nema šanse da to bude promijenjeno.\nThe post Dodik: Mogu da se kandidujem za člana Predsjedništva BiH! appeared first on ATV.\nТАДИЋ: Нема веће бруке за СДС од чињенице да је на њеном челу дезертер


ICMP-ev sistem za identifikaciju putem analize DNK, koji je ključ identifikacije velikog broja nestalih osoba tokom oružanih sukoba iz 1990-ih godina na zapadnom Balkanu, omogućio je tačnu identifikaciju osoba koje inače nikada ne bi bile identificirane. Od oko 8.000 nestalih osoba iz Srebrenice ICMP je pomogao u identifikaciji više od 5.200 osoba. Prvo podudaranje DNK profila koje je ICMP ostvario 16. novembra 2001. godine je slučaj petnaestogodišnjeg dječaka nestalog u Srebrenici.\nČlanovi Parlamenta Vlade Švicarske pohvalili su ICMP za njegov značajni rad kojim pomaže porodicama žrtava. „Porodice žrtava imaju pravo da saznaju isitnu o svojim srodnicima. Koliko god strašna i bolna ta istina bila, ona je mnogo važna. Zbog toga Švicarska već godinama podržava rad ICMP-a i zbog toga ćemo nastaviti pružati podršku ovoj aktivnosti kao i sličnim aktivnostima na ovom polju”, rekao je gdin Geri Müller, član švicarskog parlamenta.\nU pratnji švicarske delegacije bio je gdin Adam Boys, šef operacija ICMP-a. “Vlada Švicarske se već godinama angažuje u procesu mira i stabilizacije u Bosni i Hercegovini i pruža snažnu podršku ICMP-u”, izjavio je gdin Boys. “ICMP ne bi mogao postojati da nije političke i financijske podrške velikodušnih vlada i njihovih građana. Želim se zahvaliti Vladi Švicarske za vrijednu pomoć koju nam pružaju od 2001. godine”.\nICMP se trudi da obezbijedi saradnju vlada i drugih organa vlasti pri lociranju i identificiranju osoba nestalih tokom oružanih sukoba, drugih neprijateljskih djejstava ili kršenja ljudskih prava, te da im pruži pomoć pri sprovođenju ovih aktivnosti. ICMP također podržava rad drugih organizacija, podstiče uključivanje javnosti u ove napore i doprinosi razvijanju odgovarajućih oblika komemoracije i iskazivanja poštovanja prema nestalim osobama.


NAJNIŽA PROIZVODNJA VINA U SVETU U PROTEKLIH 60 GODINA | Agroservis\n> NAJNIŽA PROIZVODNJA VINA U SVETU U PROTEKLIH 60 GODINA\nNAJNIŽA PROIZVODNJA VINA U SVETU U PROTEKLIH 60 GODINA\nPariz, 25. april 2018.\nProizvodnja vina u svetu pala je u 2017. godini na najniži nivo u proteklih 60 godina zbog loših vremenskih uslova u Evropskoj uniji, saopštila je Međunarodna organizacija za vinovu lozu i vino (OIV).\nUkupna globalna proizvodnja vina je prošle godine iznosila 250 miliona hektolitara, što je za 8,6 odsto manje nego u 2016. i najniža proizvodnja od 1957. godine, kada je “skliznula” na 173,8 miliona hektolitara, navodi se u izveštaju te organizacije sa sedištem u Parizu.Jedan hektolitar je ekvivalent za nešto više od 133 standardne boce vina od 0,75l.\nSvi vodeći proizvođači vina u EU su prošle godine bili pogođeni lošim vremenskim uslovima, što je prouzrokovalo ukupan pad proizvodnje od 14,6 odsto na 141 milion hektolitara, poručuju iz OIV-a.\nItalijanska proizvodnja vina je pala za 17 odsto na 42,5 miliona hektolitara, francuska za 19 odsto na 36,7 miliona, a proizvodnja u Španiji za 20 odsto na 32,1 milion hektolitara, prema projekcijama te organizacije.\nFrancuska vlada je prošle godine saopštila da je pad proizvodnje vina posledica loših vremenskih uslova, kao što su prolećni mraz, suša i oluje koje su pogodile ključne vinogradarske regione - Bordo i Šampanju.\nNasuprot tome, proizvodnja je bila gotovo stabilna u SAD, četvrtom najvećem proizvođaču, i u Kini, koja je postala sedmi najveći proizvođač vina posle Australije i Argentine.\nU Latinskoj Americi trendovi su mešoviti, s obzirom na 25-procentni skok proizvodnje u Argentini i pad od 6 odsto u Čileu.\nSAD su potvrdile poziciju najvećeg konzumenta vina u svetu sa popijenih 32,6 miliona hektolitara, a na drugom mestu je Francuska sa 27 miliona.\nPotrošnja vina u Kini je značajno porasla treću godinu zaredom, s prošlogodišnjim rastom od 3,5 odsto na 17,9 miliona hektolitara.\nGledano sa izvozne strane, Španija ostaje najveća izvozna zemlja po obimu proizvodnje, sa udelom na globalnom tržištu od 20,5 odsto, dok Francuska drži vodeću poziciju kada je reč o vrednosti izvoza, sa prošlogodišnjim izvozom vrednim 9 milijardi evra.\nGeneralno gledano, globalni izvoz je dostigao 107,9 miliona hektolitara u 2017. godini, što je za 3,8 odsto više nego godinu dana ranije, a vrednost tog izvoza 30,4 milijarde evra, što je za 4,8 odsto više nego 2016. godine.


Vesti online / Vesti / Srbija / Novi detalji o oružju u Jajincima: 97 sumnjivih "pucača" na Vučića!\nNovi detalji o oružju u Jajincima: 97 sumnjivih "pucača" na Vučića!\nNa dan kada je u Jajincima nedaleko od kuće porodice premijera pronađeno oružje kojim je, navodno, trebalo da bude izvršen atentat na Aleksandra Vučića, kao i dva dana pre toga, u tom mestu je bilo čak 97 "bezbednosno interesantnih lica" i "pucača", rekao je ministar unutašnjih poslova Nebojša Stefanović.\nMinistar srpske policije tvrdi da je moguća meta napada bio premijerov brat\nStefanović je gostujući u "Dnevniku" RTS-a izjavio da je istraga u toku i da su otkriveni novi zabrinjavajući detalji.\n- Analizirali smo sve moguće opcije i ostale su dve-tri, koje su eventualni motiv. Primenom posebnih istražnih metoda ustanovili smo da se na prečniku od jedan kilometar koji pokrivaju bazne stanice našao neuobičajeno veliki broj beveštajno interesantnih lica, 97 lica visikog nivoa našlo se u tom malom mesta u tom danu i dva dana pre toga - rekao je Stefanović i objasnio da te osobe smatra "ozbiljnim profesionalcima".\n* Lukač: Oružje nađeno u Jajincima nije registrovano u RS\nOn je za RTS rekao i da je tih 97 osoba evidentirano u krugu od oko jedan kilometar od Jajinca, kao i da policija ima informacije koja su to lica.\n- Do sada smo saslušali 37 ljudi. Analiziraju se svi prikupljeni materijali. Ne mogu da kažem sa sigurnošću da ćemo brzo i da ćemo upošte doći do svih relevantnih podataka pošto je ovo urađeno profeisonalno - rekao je ministar i dodao jedan, kako je rekao, zabrinjavajuć detalj.\n- Ne mogu da verujem da ljudi misle da je to slučajno i da smo slučajno našli "zolju" - rekao je Stefanović.\n- Radi se o "pucačima", odnosno ljudima osuđenim za teška krivična dela - apostrofirao je Stefanović i dodao da je privedeno više osoba, ali da nikome još nije određeno zadržavanje.\nStefanović je dodao da su analizirane sve opcije u istrazi i ostale su još dve ili tri koje policija brižljivo razmatra.\nŠto se smena u obaveštajnim službama tiče, Stefanović je rekao da je to "na premijeru".\nStefanović je dodao i da je moguće da meta nije bio Aleksandar Vučić, već njegov rođeni brat Andrej. Kako je rekao, sve bezbednosne službe koje su radile njegov psihološki profil, i profil premijerovog brata, mogu da potvrde da oni imaju samo jednu slabu tačku - jedan drugog.\nSRBIJA Vučić: Nemam dokaz da je pripreman atentat, ali oružje tamo nije ostavljeno slučajno\nSRBIJA Evo šta je Vučić poručio neprijateljima\nSRBIJA Direktor policije objavio rat mafiji: Crnogorski klan najopasniji u regionu\nČetvrtak 03.11.2016. 23:55\nIako se ja ne razumem u politiku, mada ovo s politikom nikakve veze nema, sanduci s oružjem koji se odjednom, ničim izazvano, sire diljem Beograda, verovatno su očajnički pokušaj da ova vlast i neprikosnoveni vladar naših bednih sudbina, ostane na vlasti, a i odličan povod za uvođenje "vanrednog stanja". Koga još zanimaju neke trivijalne svakodnevne ljudske potrebe, neke plate, penzije, bolesti i smrti, i mada se planeta zemlja i dalje oko sunca okreće, jer ne čita novine, "Vlast" mora da opstane, po cenu propasti sviju nas.


Cigarete iz Luke Bar nisu ukradene tokom lažne dojave o bombi – DnevniZurnal\nCigarete iz Luke Bar nisu ukradene tokom lažne dojave o bombi\nby admin 09/02/2022, 13:58 1.9k Views\nDirektorka Uprave prihoda i carina Milena Petričević izjavila je da cigarete koje su ukradene iz Slobodne zone Luke Bar nisu iznete u ponedeljak kada je stigla dojava o bombi, za koju se ispostavilo da je lažna.\n„Krađa se nije dogodila u to vreme kada je javljeno da je postavljena bomba, već u ranijem periodu“, kazala je Petričević za današnju Pobjedu demantujući time spekulacije pojedinih medija da se kradja dogodila za vreme evakuacije radnika.\nOna nije mogla da saopšti o kojoj količini cigareta se radi.\nPrema nezvaničnim saznanjima medija, preliminarni nalazi pokazuju da je nestalo oko 11.000 paketa cigareta.\nKrada je otkrivena nakon što su službenici Uprave prihoda i carina u ponedeljak krenuli u popis duvanskih proizvoda smeštenih u skladištima Slobodne carinske zone. Međutim, tada je stigla dojava o bombi, popis je obustavljen, a nastavljen je u utorak.\nU ponedeljak u podne iz Luke Bar policija je evakuisala oko 1.000 radnika, a nakon detaljnog pregleda je utvrđeno da nema eksplozivne naprave.\n“Potvrđujem svoju raniju sumnju da postoji izvesna sprega kriminala sa direktnim predstavnicima i ovlašćenim licima u Carinama i Luci Bar”, kazala je Petričević.\nOna je u utorak suspendovala sedmoricu službenika Carinske ispostave Slobodne zone. Oni su privedeni na saslušanje.\nPetričević je odnedavno pod policijskom zaštitom, koju je dobila nakon što su službenici barske carinarnice otkrili pola tone kokaina u kontejnerima banana namenjenih trgovinskom lancu “Voli”.\nProcene policije, Uprave prihoda i carina i Agencije za nacionalnu bezbednost, na osnovu popisa od letos, jesu da se u magacinima Luke Bar trenutno nalaze paketi cigareta vredni oko 60 miliona evra.\nTe cigarete u barskoj luci su lagerovane pre Vladine odluke o zabrani skladištenja, a procene su i da mnogim paketima uskoro ističe rok trajanja.


Zavrsena poslovna zgrada srpskih zeleznica\nTanjug 13. februara 2022. 14:24\nBEOGRAD – Sanacija i rekonstrukcija Poslovne zgrade srpskih železnica u Beogradu završena je nakon trogodišnjih radova.\nKonzervatorski nadzor na sanaciji fasade urađen je od strane Zavoda za zaštitu spomenika kulture grada Beograda, a stručni nadzor poveren je Saobraćajnom institutu CIP. Glavni izvođač na sanaciji fasade bilo je preduzeće „AS commerce-STAN“ iz Beograda, istaknuto je u saopštenju.\nRadovi započeti početkom septembra 2019. godine odvijali su se u tri faze.\nPrimopredaja završenog posla se očekuje sredinom februara ove godine.\nProjekat za rekonstrukciju i sanaciju Poslovne zgrade srpskih železnica izradio je Saobraćajni institut CIP.


Tim Evropa na delu - Zaštitna oprema iz RescEU zaliha stigle u Srbiju - Ozonpress :: internet portal\nTag: Evropa, oprema, RescEU\nMaske, rukavice i druga oprema za borbu protiv pandemije COVID 19 stigla je danas u Srbiju, a u pitanju je samo jedna od donacija Evropske unije. Ova pomoć medicinskom sistemu i drugim službama dolazi na zahtev srpskih vlasti, u vreme velikog broja zaraženih koronavirusom, kao i stalne potrebe za zaštitom lekara, ključnog osoblja i borbom za živote pacijenata u kritičnom stanju.\nAmbasador Evropske unije u Srbiji, Sem Fabrici, izjavio je:\n– EU radi neprekidno kako bi nastavila da pruža podršku Srbiji u teškim vremenima. Najnovija donacija stiže u pravi čas, jer je zbog ponovno buktanja virusa zdravstveni sistem pod stalnim pritiskom. Drago mi je i ponosan sam što ove materijale možemo da pružimo Srbiji u duhu solidarnosti, dok naporno radimo na tome da Srbiji olakšamo pristup vakcinama.\nTokom proleća, EU je organizovala 15 teretnih aviona koji su sleteli na aerodrom Nikola Tesla. Ovi avioni su prevezli preko 721 tonu opreme koju je Srbija nabavila za borbu protiv COVID 19, dok je EU pokrila troškove transporta u iznosu od 7,1 milion evra. Takođe, EU je obezbedila sredstva srpskim vlastima da angažuju 200 domaćih medicinskih radnika na period od šest meseci i donirala medicinske potrepštine u vrednosti od 4,9 miliona EUR, kao i 14 vozila hitne pomoći i dekontaminacionih vozila za srpske bolnice.\nTokom 2019. godine, EU je ojačala komponente svog upravljanja rizikom od katastrofa unapređivanjem Mehanizma civilne zaštite EU. Najnoviji uvedeni element – rescEU – ima za cilj poboljšanje zaštite građana od katastrofa i upravljanja nastajućim rizicima.\nДр Болоња 24/12/2020 u 10:11 Odgovorite\nПо некаквимм Европама на делу, све је сјајно и бајно, али РЕЗУЛТАТ ЈЕСТЕ И мора бити: „Дебело подређени ложај Србије“.


Tanjug 4. oktobra 2019. 11:00\nKOSOVSKA MITROVICA – Sportisti iz Severne Mitrovice nakon dve decenije igranja na gostujućim terenima dobili su priliku da u svom gradu dočekaju rivale i ta čast prvo će pripasti rukometašima Trepče protiv Bana iz Raške, prenosi „Kosovo online“.\n„Posle 20 godina dočekali smo da u svom gradu naši sportisti imaju svoj dom, da se takmiče pred svojom publikom i porodicama, da imaju podršku koju nismo imali mi kada smo se takmičili, jer smo u svakom drugom gradu bili gosti, a ne domaćini. Nadam se da će Mitrovčani u velikom broju ispuniti halu i pozdraviti dve ekipe“, rekao je predsednik Sportskog saveza Kosova i Metohije Goran Kovač za „Kosovo online“.\n„Tu su savremeni koševi i golovi, kao i parket koji je jedan od najboljih u svetskim razmerama. Veoma kvalitetno osvetljenje koje ne stvara senke, vrhunska ventilacija i ozvučenje, ali i ono čime posebno možemo da se pohvalimo je mašina za poliranje parketa koju vrlo mali broj ovakvih objekata ima. Sve to će omogućiti sportistima iz Kosovske Mitrovice da treniraju, takmiče se i postižu još bolje rezultate, kako na domaćim, tako i na evropskim i svetskim takmičenjima“, rekao je Kovač.


Ulično preispitivanje istorije: Padaju spomenici širom Britanije - Novi Standard\nUlično preispitivanje istorije: Padaju spomenici širom Britanije\n11.06.2020. 17:03 11.06.2020.\nPrema mišljenju istoričara Aleksandra Rastovića, uklanjanjem spomenika koji podsećaju na britansku kolonijalnu prošlost, udara se u same temelje Velike Britanije\nPokretač inicijative je Oven Džons, novinar lista Gardijan i aktivista, kreirao je veb-sajt na kome je istakao mapu sa lokacijama spomenika koje bi trebalo ukloniti. Na listi „problematičnih“ spomenika nalaze se i spomenici Sesilu Roudsu, tvorcu britanske imperije u Africi, kao i, zvuči paradoksalno, spomenik Erlu Greju, premijeru u čije je vreme ropstvo na celoj teritoriji britanske imperije zabranjeno.\nUKLANjANjE SPOMENIKA – UDAR NA TEMELjE BRITANSKOG DRUŠTVA\nPrema mišljenju istoričara Aleksandra Rastovića, uklanjanjem spomenika koji podsećaju na britansku kolonijalnu prošlost, udara se u same temelje Velike Britanije, što može da ima velike i nesagledive posledice. To je najdirektniji udar na tradiciju britanske imperije, njenu kulturu i istoriju, s obzirom da se radi o znatnom i važnom delu istorije ove zemlje, smatra on.\n„Ne znam koliko je to zaista iskreno ili se radi o, možda ću upotrebiti grubu reč, nihilističkom pokretu koji nije nastupio samo u Velikoj Britaniji, a sve pod firmom demokratije i borbe protiv rasizma. Bojim se da se radi o političkim interesima, ali, sa druge strane, to me čudi, jer se ovim postavlja pitanje i kraljevske porodice“, kaže Rastović.\nBaštinite sve dobrobiti najmračnije kolonijalne prošlosti, koja, kada se, srećom po Britance, uporedi sa portugalskom ili belgijskom kolonijalnom prošlošću i nije tako mračna, a potom se odreknete nekih ljudi, komentariše inicijativu za uklanjanje spomenika Rastovićev kolega Čedomir Antić.\n„Šta bi bilo kada bismo osuđivali srednjovekovne vladare zato što su podržavali feudalne odnose, Šekspira zato što je bio antisemita kada to nije bio rasistički antisemitizam, već verski… Ne znači da ako gajimo uspomenu na nekoga da imamo pozitivno ili negativno mišljenje. Istorija je odavno napustila ideju da nekoga naziva dobrom ili lošom istorijskom ličnosti“, objašnjava Antić.\nRadi se o potrebi jedne male Britanije koja je izgubila nekadašnju veličinu, ali ima velike ambicije i, podseća Antić, igra najmračniju ulogu na Balkanu u poslednjih trideset godina, da se aklimatizuje u novom svetu.\n„Potreba da se sakriju pravi ekonomski odnosi sa bivšim kolonijama, pravi ekonomski odnosi sa Evropom. Ali, pošto stvari nikada nisu jednosmerne i jednodimenzionalne, to je jedan fenomen koji znamo iz psihologije – da kada neko glumi nešto, tokom vremena počne da veruje u to. Ne bi imali problem ni sa Škotskom, ne bi imali problem ni sa Velsom, da nisu poverovali u ono što su godinama govorili drugim zemljama“, kaže Antić.\nKako bi potkrepio svoju tezu, Antić daje primer nekadašnjeg britanskog premijera Tonija Blera, pod čijom je vladom izvršena decentralizacija vlasti u Britaniji i data autonomija Škotskoj i Velsu, uprkos tome što su se mnogi u državi tome protivili. Bler je, prema Antićevim rečima, to učinio upravo zato što je poverovao u ono što je radio na tlu bivše Jugoslavije, a ti su interesi bili imperijalni i skriveni. Tako nisu postupali ljudi čije spomenike sada žele da uklone. Oni su se svojim imperijalnim stavovima ponosili i u svoje vreme su bili moderni.\nUspon britanske imperije počeo je u XVII veku, nastavio se u sledećim vekovima, da bi vrhunac doživeo na početku XX veka, podseća Rastović. Na svom vrhuncu, „Imperija u kojoj sunce nikada ne zalazi“, sa Indijom, „draguljem u britanskoj kruni“, imala je oko 450 miliona stanovnika, oko petine tadašnjeg svetskog stanovništva, a zauzimala je oko četvrtine zemaljske kugle.\n„Do početka XIX veka procenjuje se da je oko tri i po miliona afričkih robova prevezeno u Ameriku. Postojale su čitave britanske kompanije koje su se bavile trgovinom robljem i to je bilo vrlo profitabilno. Posebno se na toj vrsti trgovine zasnivalo bogatstvo Liverpula i Bristola, grada u kome je jedan od spomenika srušen“, navodi Rastović.\nAko se zadubimo u istorijske činjenice, videćemo da je rušenje i uklanjanje spomenika manir revolucionarnih režima, koji takvom akcijom nastoje da izbrišu tragove prethodnih režima. U takvom maniru postupali su svi revolucionari, počev od Francuske revolucije. Najpoznatije rušenje spomenika u XIX veku dogodilo se u Parizu 1871, kada su pripadnici pariske komune, prvog pokušaja izvođenja socijalističke revolucije, srušili spomenik Napoleonu na Trgu Vandom.\nDvadeseti vek pun je primera uklanjanja spomenika u veri da će tako biti uklonjeni tragovi prošlih vremena. Međutim, prošla vremena nastavljaju da žive i izbijaju u tradiciji i sećanjima, na šta rušenje spomenika ne utiče.\nUlično preispitivanje istorije britanskog carstva počelo je kada su demonstranti, nošeni talasom protesta izazvanih ubistvom Džordža Flojda u Mineapolisu, u stilu pariskih komunara iz 1871, srušili spomenik trgovcu robovima i filantropu iz XVII veka Edvardu Kolstonu i bacili ga u reku Avon. Pomama za uklanjanjem spomenika širom Britanije otišla je toliko daleko, da je u sve morao da se umeša gradonačelnik Londona Sadik Kan, koji je oformio posebnu komisiju za ocenu „podobnosti“ spomenika.\nIzvpr Sputnjik, 10. jun 2020.\nPreporučujemoAleksandar RastovićVelika Britanijanasilni protestiNikola Joksimovićskrnavljenje spomenikaČedomir AntićDžordž Flojd


Kokanović: Advokatska komora prikrivala sumnjivu smrt Cvijana\nAdvokat Čeda Kokanović optužio je danas Advokatsku komoru Beograda da je svesno prikrivala informaciju o sumnjivoj smrti advokata Vladimira Cvijana.\nKokanović je agenciji Beta kazao da je teško poverovati da je “puka slučajnost” što više od tri godine niko iz uprave Advokatske komore Beograda nikome u advokatskim krugovima nije pomenuo da je preminuo advokat “za čiju se karijeru vezuju brojne političke kontroverze”.\n“Ovo ne može biti slučajnost, već isključivo rezultat dobro koordinirane aktivnosti. Potrebno je bilo pažljivo ograničiti krug lica kojima je takva informacija u komori bila dostupna. Potrebno je takodje bilo uticati na sva ta lica kako informacija ne bi procurela u advokatsku i širu javnost”, ocenio je advokat.\nKokanović se pita da li je moguće da se u takvim okolnostima slučajno dešava zavera ćutanja zbog koje niko van komore ne saznaje da je još jedan advokat preminuo?\n“Ne tek bilo koji od 5.100 advokata u beogradskoj komori, kako predsednik komore Jugoslav Tintor tvrdi, nego advokat koji je iz javnog života nestao pod misterioznim okolnostima, nakon što je obavljao visoke i važne političke funkcije”, kazao je on.\nKomentarišući izjavu predsednika Advokatske komore Beograda Jugoslava Tintora da u tom trenutku nije bilo razloga za sumnju da je u vezi smrti Vladimira Cvijana bilo šta sporno, Kokanović kaže da ta informacija tada nije “tako brižljivo” sakrivena, možda bi neko nešto i posumnjao.\n“Stiče se osećaj da komori ipak jeste bilo nešto sumnjivo. Ne bi inače informacija o smrti poznatog advokata bila tako dobro, pažljivo i dugo skrivana od javnosti”, rekao je on.\nKokanović je podsetio da su advokati krajem jula i početkom avgusta 2018. godine protestovali i štrajkovali zbog ubistva advokata Miše Ognjanovića.\n“Mediji su bili prepuni izjava čelnika advokatskih komora i vesti o tom ubistvu, a osnovana je i zajednička komisija komore za istrage napada na advokate, sa predstavnicima policije i tužilaštva. Advokatura je od državnih organa glasno i javno tražila odgovore”, naveo je advokat.\nNaglasio je da sada, u slučaju smrti Vladimira Cvijana, u advokatskim krugovima se stvara veliko podozrenje da ćutanje Advokatske komore Beograda nije baš bilo slučajno, već da je plod svesne odluke i plana da se spreči curenje informacije.\n“Otvara se takodje pitanje da li je ovo ćutanje komore bilo samo deo nekog šireg i sveobuhvatnijeg plana sprečavanja javnosti da sazna istinu? Da li je moguće poverovati da neko u komori, usred protesta zbog ubistva Miše Ognjanovića, samostalno odluči da ograniči dostupnost informacije o sumnjivoj smrti advokata Cvijana? Teško. Logičnije deluje da je ograničavanje curenja informacija usledilo kao rezultat molbe ili možda čak naredbe komori od strane nekoga izvan komore”, istakao je Kokanović.\nDodao je da advokatska i šira javnost zahtevaju da se tužilaštvo angažuje na potpunom rasvetljavanju svih okolnosti smrti Vladimira Cvijana.\n“Plašim se da je u uslovima ‘zarobljene države’ teško očekivati bilo šta drugo osim da ovaj predmet završi u istoj fioci Zagorke Dolovac gde su i predmeti Helikopter, Savamala, Krušik, Jovanjica i brojne druge afere trenutnog režima”, zaključio je Kokanović.


RTS :: Srbija se klanja svim junacima\nDruštvo Srbija se klanja svim junacima\nsreda, 24. okt 2012, 14:56 -> 15:27\nSrbija se klanja svim junacima\nKumanovska bitka nije bila samo početak Prvog balkanskog rata, već i završna etapa srpske revolucije, rekao premijer Ivica Dačić. On je na otvaranju izložbe posvećene stogodišnjici Kumanovske bitke poručio da se Srbija danas i uvek klanja svim junacima u borbi za slobodu i da ih nikada nije, niti će ih zaboraviti.\nPremijer Ivica Dačić otvorio je u Vojnom muzeju na Kalemegdanu reprezentativnu izložbu posvećenu stogodišnjici Kumanovske bitke, odakle je poručio da se Srbija danas i uvek klanja svim junacima u borbi za slobodu i da ih nikada nije, niti će ih zaboraviti.\nDačić je istakao da Kumanovska bitka nije bila samo početak Prvog balkanskog rata, već i završna etapa srpske revolucije.\n"Tada su svi znali da je Kumanovska bitka u najneposrednijoj vezi sa Kosovskim bojem 1389. godine. Ta srpska bitka nad bitkama, simbolički je završena 70 kilometara jugoistočno od Kosovog polja i 523 godine kasnije", rekao je Dačić.\nPremijer je dodao da je i Beograd tada bio okićen parolama "Za Kosovo - Kumanovo".\nDačić je istakao da izložba u Vojnom muzeju posvećena junacima sa Kumanova, ali i svim drugim junacima koji su se borili za slobodu.\nPrema njegovim rečima, Kumanovska bitka i Balkanski ratovi su primer zajedničkog cilja balkanskih država i ratova koji su imali najveću podršku naroda u celoj istoriji.\n"Vladao je konsenzus da je došlo vreme da se završi turska okupacija", rekao je Dačić.\nNačelnik muzeološkog odeljenja Vojnog muzeja potpukovnik Ivan Mijatović rekao je da je mali broj artefakta sačuvan iz perioda Kumanovske bitke i da je većina uništena u ratovima koji su usledili posle toga, a da je izložba upravo upriličena da na jednom mestu sakupi ono što je sačuvano.\nPrema njegovim rečima, izložba se sastoji od 102 fotografije i 52 predmeta predstavljenih kroz modernu kompoziciju.\nAutori izložbe "100. godina od Kumanovske bitke - Srbija u Balkanskim ratovima 1912-1913. godine" su kustosi muzeja poručnik Dejan Milivojević, Vuk Obradović i Nataša Tomić.\nOtvaranju izložbe prisustvovao je i načelnik Generalštaba Vojske Srbije general potpukovnik Ljubiša Diković, predstavnici VS, vojni atašei stranih ambasada u Beogradu i predstavnici Društva za negovanje tradicije oslobodilačkih ratova Srbije 1912-1913.\n(sreda, 24. okt 2012, 17:41) - Voroncov [neregistrovani]\nPresudni istorijski trenutci\nDa nije bilo srpske pobede u Kumanovskoj bitci i uopšte u Prvom Balkanskom ratu ko zna da li bi se Makedonija i drugi prostori ikada oslobodili Otomanskog ropstva, te kakva bi dalja istorija tog dela Balkana bila.No, nezahvalni svet sve zaboravlja !


FK Novi Pazar: Nećemo voditi navijače na gostovanja, to bi bilo rizično i neodgovorno – Sandžačke Novine\nFK Novi Pazar: Nećemo voditi navijače na gostovanja, to bi bilo rizično i neodgovorno\nFudbalski klub Novi Pazar saopštio je danas da tokom ove sezone neće voditi svoje navijače na gostovanja jer bi to bilo “rizično i neodgovorno”.\n“U ovakvim fudbalskim, odnosno vanfudbalskim okolnostima, to bi neko mogao da shvati kao provokaciju. Mi ne želimo da dolivamo ulje već da domaćinima olakšamo organizaciju same utakmice”, saopštio je Novi Pazar zaključke sa vanredne sjednice Upravnog odbora tog superligaša.\nU Novom Pazaru su naveli da je poslije utakmice s Partizanom uslijedila brutalna kampanja medija i političara iz redova srpske vlasti i opozicije protiv tog kluba.\n“I predsjednik države (Aleksandar Vučić) je za dešavanja na nedjeljnoj utakmici s Partizanom krivicu uglavnom prebacio na Novi Pazar, pripisujući navijačima parole i skandiranja koja niko nije izgovorio”, dodali su Pazarci.\nOni su ocijenili da je najkasnije do 15. septembra potrebno održati Skupštinu kluba, koja bi se izjasnila o povjerenju aktuelnoj upravi i na kojoj bi bile donijete odluke o daljem funkcionisanju tog superligaša.\n“Članovi našeg rukovodstva iz reda privrednika iznenađeni su reakcijama publike na utakmici s Partizanom, koja je u više navrata skandirala ‘uprava napolje’. Nama, koji dajemo svoj novac da bi klub uopšte postojao, skandiraju oni zbog čijeg ‘navijanja’ je klub višestruko novčano kažnjavan i na druge načine sankcionisan. Pomažemo jer je klub potreban ovom gradu i ne trebaju nam nikakve zahvalnice za to, a ponajmanje javne uvrede. Ako već nemamo podršku navijača, ako je i šira javnost okrenuta protiv kluba, smatramo logičnim da se na Skupštini bira novo rukovodstvo, koje će se uspješnije boriti sa izazovima u nastavku sezone”, zaključili su u Upravnom odboru Novog Pazara.


URS o sistemskim merama protiv korupcije\nTransparentnost Srbija i Danas pitaju stranke kako će se sistemski boriti protiv korupcije ako dođu na vlast. Pogledajte kako je na pitanja odgovorio funkcioner Ujedinjenih regiona Srbije Željko Ivanji i pogledajte komentare Transparentnosti na njegove odgovore.\nOdgovor Ž.I: Da, jer je to u saglasnosti sa osnovnim postulatima demokratije. Građani imaju potpuno pravo da znaju o čemu se raspravljalo na sednicama Vlade, jer transparentnost u postupcima donošenja važnih odluka koje se tiču građana nema alternativu. U protivnom imaćemo i dalje takozvane "izvore iz Vlade", koji lažnim informacijama pune tabloidne novine. Sve odluke Vlade se tiču samih nas, mi imamo pravo da procenjujemo valjanost odluka i da prema njima zauzimamo stav. Takođe, neophodno je obezbediti učešće građana u javnim raspravama, i to već u fazi pripreme zakonskih rešenja.\nKomentar TS: G. Ivanji dobro ističe jedan od glavnih razloga zbog kojih bi trebalo da se zna šta se zaista dešava na sednicama Vlade. Do sada smo mnogo puta, naročito u doba koalicionih nesloga, dobijali "informacije" iz "dobro obaveštenih izvora" koje nisu bile ni na koji način proverljive. Javne rasprave su jednako značajne, i one treba da se obave pre nego što zakon dođe na Vladu. Kada nacrt treba da preraste u predlog zakona (na sednici Vlade) dobro je znati da li su ministri samo "podigli ruku" ili su taj dokument zaista razmatrali, jer se neretko dešava da kasnije odriču sopstvenu odgovornost zbog neustavnih ili na drugi način loših predloga, govoreći da su oni došli od kolega iz druge stranke.\nPitanje: Da li ćete pokrenuti postupak za smenu rukovodilaca institucija za koje Agencija za borbu protiv korupcije utvrdi da nisu ispunile svoje zadatke iz antikorupcijske strategije, kao i protiv rukovodilaca institucija koje se ogluše o obavezujuća rešenja i preporuke nezavisnih regulatornih tela?\nOdgovor Ž.I: Da, jer ispunjavanje zadataka koji su definisani antikorupcijskom strategijom, predstavlja za nas imperativ. Ujedinjeni regioni Srbije su i do sada postupali prema zahtevima navedenih institucija, tako će biti i u narednom periodu. Uspostavljanje nezavisnih institucija predstavlja, prvi korak ka uspostavljanju sistemske borbe protiv korupcije, koju mi kao politička stranka podržavamo.\nKomentar TS: Ohrabrujući stav u pogledu odgovornosti za ispunjenje antikorupcijske strategije i ostaje da se vidi da li će poslanici ove partije, ako budu u prilici, pokretati u Skupštini i u Vladi postupke za razrešenje odgovornih rukovodilaca institucija koje nisu ispunile svoje zadatke.\nPitanje: Hoćete li doneti zakon o lobiranju koji bi obavezao javne funkcionere i institucije da objave ko im se obraćao i s kakvim predlozima?\nOdgovor Ž.I: Nedopustivo je što zakon o lobiranju još uvek nije donet. Izlišno je govoriti koliko je značajno doneti takav akt. Lično sam kao poslanik u Parlamentarnoj skupštini Saveta Evrope govorio o toj temi i učestvovao u donošenju rezolucije PS SE, kojom se definiše pojam lobiranja. Ono u čemu smo se složili jeste da tamo gde prestaje lobiranje nastaje korupcija. Zbog toga je važno zakonski urediti pitanja dozvoljenosti lobiranja i registra lobista.\nKomentar TS: Pored značaja da se u Srbiji uredi lobiranje, kao aktivnost profesionalnih lobističkih organizacija, što treba učiniti, imajući u vidu i principe iz rezolucije Parlamentarne skupštine Saveta Evrope o kojoj govori g. Ivanji, veoma je važno obezbediti da građani imaju više mogućnosti da utiču na proces donošenja odluka - kroz delotvorne javne rasprave koje su pomenute u odgovoru na prvo pitanje, ali i kroz razmatranje narodnih zakonskih inicijativa u Skupštini.\nPitanje: Hoćete li predložiti uvođenje krivičnog dela "nezakonito bogaćenje" i da li će Poreska uprava u širem obimu koristiti mehanizme za unakrsnu proveru imovine i prihoda?\nOdgovor Ž.I: Podsećam da je naša država ratifikovala Konvenciju UN protiv korupcije, koja definiše krivično delo "nezakonito bogaćenje". Glavno oružje u dokazivanju ovog krivičnog dela predstavlja unakrsna provera imovine i prihoda. Ujedinjeni regioni Srbije su za uvođenje pomenutog krivičnog dela, kao i za uvođenje mehanizama unakrsne provere imovine. Dovoljno je pogledati oko sebe da bi se primetilo da se pojedinci preko noći obogate. Svako ko je pošteno stekao svoju imovinu biće srećan što je u prilici da dokaže njeno poreklo, ali je krajnje neobično, o čemu smo mogli da pročitamo u dnevnoj štampi, da na primer pojedini načelnici policijskih uprava u Srbiji žive u izobilju, a znamo da su im primanja više nego skromna.\nKomentar TS: Krivično delo "nezakonitog bogaćenja" je jedna od opcionih odredaba Konvencije UN, tako da je i politički stav o njenom uvođenju bitan, jer države nemaju obavezu da ga propišu. Kada je reč o mehanizmima unakrsne provere imovine, taj mehanizam već odavno postoji u Srbiji, na osnovu Zakona o poreskom postupku i poreskoj administraciji i kasnije donetim podzakonskim aktima. Ključno je pitanje koliko će se primenjivati u praksi. Budući da g. Ivanji pominje pitanje porekla imovine načelnika policijskih uprava, to može da bude dobar povod da se otvori pitanje načina kontrole njihove imovine i prihoda. Jedan od načina je da se oni uključe u kontrole koje bi sprovodila Poreska uprava. Drugi način je da se proširi krug javnih funkcionera (Zakon o Agenciji za borbu protiv korupcije) i da načelnici policijskih uprava dobiju obaveze koje sada imaju funkcioneri, uključujući i podnošenje izveštaja o imovini i prihodima Agenciji.\nPitanje: Koji organi u javnom sektoru će biti ukinuti, koji osnovani, a koji najviše kadrovski ojačani i da li ćete, gde i za koliko smanjiti broj zaposlenih u javnom sektoru?\nOdgovor Ž.I: Broj zaposlenih u javnom sektoru ne bi trebalo da bude predmet licitacije. Izmenama Zakona o budžetskom sistemu, koje su donete prošle godine, na inicijativu Mlađana Dinkića kao ministra finansija i privrede, stvoreni su uslovi da se u Upravi za trezor evidentira tačan broj zaposlenih u čitavom javnom sektoru. Na osnovu te evidencije treba uraditi temeljnu analizu gde su u javnom sektoru viškovi zaposlenih, pa tek onda izaći s procentom prekobrojnih. Takođe, neophodno je doneti i Strategiju za reformu državne uprave, za čije donošenje je bio krajnji rok maj 2013. Na taj način bi bio izbegnut scenario da profesori, lekari, rudari, solidarnim porezom finansiraju zapošljavanje starleta u državnoj upravi.\nKomentar TS: Evidentiranje broja zaposlenih u javnom sektoru je svakako neophodan preduslov za bilo kakvu analizu i reformu. Međutim, ono nije dovoljno za taj poduhvat. Jednako je bitno utvrditi da li su potrebe za službenicima i drugim zaposlenima dobro određene u aktima o sistematizaciji, tako da odgovaraju zakonskim zadacima tih organa, da li je aktuelni način organizacije posla dobar i slično. To bi, u određenoj meri, moglo da bude ne samo stručno pitanje, već i pitanje o kojoj političke stranke imaju svoju viziju, u skladu sa političkim opredeljenjima. Inače, nova Strategija reforme javne uprave, o kojoj g. Ivanji govori, usvojena je posle navedenog roka, na sednici Vlade 24. januara 2014.


Ekstremni gradski "sport" vožnja GRAS-ovim vozilima: Dotrajale šine pucaju, Sarajlije pješače - Index.ba\nEkstremni gradski “sport” vožnja GRAS-ovim vozilima: Dotrajale šine pucaju, Sarajlije pješače\nZbog pucanja šine na dionici tramvajske pruge između Pofalića i Studentskog kampusa Univerziteta u Sarajevu oko 13 sati došlo je do obustave tramvajskog saobraćaja na relaciji između Ilidže i Baščaršije, potvrđeno je za Oslobođenje u GRAS-u.\n-Tramvaji saobraćaju na liniiji Ilidža-Čengić Vila i Baščaršija-Željeznička stanica, a očekujemo da će kvar biti otklonjen vrlo brzo nakon čega će saobraćaj biti normalizovan, rekao je dispečer tramvajskog saobraćaja u GRAS-u.\nOd decembra do sada, u nekoliko navrata dolazilo je do prekida u odvijanju tramvajskog saobraćaja, a razlog je uvijek bio isti- pucanje natruhlih šina.\nPrivremeni upravitelj Haris Gušić, iako je to bombastično najavljivano prošle godine kada je imenovan da “spasi GRAS” ništa nije uradio da se zamijene decenijama stare šine, a o redovnom prijevozu da se i ne govori. Vožnja GRAS-om postala je pravi izazov, i još malo će početi da se uvrštava u kategoriju ekstremnih sportova.\nPrethodni članakUskoro prvi Centar za autizam u BiH: Tuzlanski kanton osigurao 250.000 KM za završetak izgradnje\nNaredni članakSutra sastanak Vučića i Dodika u Beogradu


Srbija je ranije obezbedila plasman u četvrtfinale i zauzeće prvo ili drugo mesto u F grupi, zavisno od rezultata utakmice Francuska - Nemačka, koja se igra kasnije.\nMeđutim, protivnik izabranika selektora Marka Ičelića u četvrtfinalu neće biti poznat do završetka svih mečeva trećeg kola grupe E.\nReprezentacija Srbije na šampionatu za košarkaše do 16 godina nastavila je sa sjajnim igrama i uspesima postigavši novu, čak petu uzastopnu pobedu.\nIako im za razliku od selekcije Poljske bodovi nisu bili neophodni, srpski kadeti još jednom su pokazali šampionski karakter, veliku borbenost i rešenost da pruže najviše u trenucima odluke.\nPonovo su do trijumfa stigli u samoj završnici, koju su odigrali na najbolji mogući način, ne ostavljajući rivalu ni najmanju nadu da može do preokreta.\nNajefikasniji u redovima pobednika bili su Stojanović sa 14, Daskalović sa 12 i Đoković sa sedam poena, dok je u timu Poljske Prufer ubacio 13, a Vadovski osam poena.\n"Ono što me posebno raduje je još jedna odlično odigrana završnica utakmice. Momci su bili mirni, staloženi, uradili bukvalno sve kako treba i rutinski stigli do novog trijumfa. Nećemo podleći euforiji, očekuje nas put u Vilnjus, dan odmora i duel u četvrtfinalu, sigurno najvažniji i najteži ispit na šampionatu", rekao je selektor Ičelić.\nNAVIKAVANJE OD MALIH NOGU Igrali kadeti Srbije i Hrvatske košarku, ŠTA MISLITE ko je pobedio?


Merkelova napadnuta u EPP | Kodex.ME\nUoči početka samita EU\nMerkelova napadnuta u EPP\nNjemački list "Velt" objavio je da je Angela Merkel žestoko napadnuta na sinoćnjem sastanku čelnika Evropske narodne partije u Briselu, uoči početka samita EU.\n01. 07. 2019 - 08:34 Autor: Kodex\nKako je naveo ovaj list, Merkelova je "izolovana".\nAnsa prenosi da njemački "Velt", pozivajući se na neimenovani izvor, piše da je više lidera EPP, među kojima i bugarski premijer Bojko Borisov, optužilo Merkelovu za nedovoljno poštuje interese EPP, kao i da na samitu G20 u japanskoj Osaki nije učinila dovoljno za Manfreda Vebera.\nNjemački konzervativac je važio za glavnog kandidata za predsjednika Evropske komisije, ali je nakon Osake u prvi plan isplivao holandski socijaldemokrata Frans Timermans.\nBriselski sajt Politiko.eu izvijestio je o "pobuni" u EPP protiv predloga da Frans Timermans postane novi predsjednik Evropske komisije, a sve to uoči vanrednog samita EU čiji je početak, inače, sinoć kasnio upravo zbog dužeg trajanja sastanka lidera EPP.\n"Politiko" navodi da sporazum sa dvodnevnog samita G20, završenog prije dva dana u Osaki, sada izgleda "poput slijepe ulice".\nNavodi se i da su lideri EU koji su stizali na samit sinoć ukazivali na to da je u EPP, kojoj pripadaju i demohrišćani Merkelove, došlo do pobune.\n"On ima najveći blok iza sebe... zbog toga Manfred Veber treba da postane predsjednik Evropske komisije. Bilo šta drugo bilo bi nezamislivo", kazao je Zjemjak.\nPrema informacijama Politika dobijenim od tri neimenovane diplomate, dogovor najvjerovatnije neće biti postignut, a jedan od njih je čak prenio da se priča o održavanju novog samita EU, potencijalni datum je 15. jul.\nVečera kojom je trebalo da bude otvoren samit EU trebalo je da počne u 18 časova, ali je pomjerena za 45 minuta, a u međuvremenu su konsultacije sa predsjednikom Francuske Emanuelom Makronom imali predsjednik Evropskog savjeta Donald Tusk i čelnici Višegradske grupe (Češka, Slovačka, Poljska, Mađarska).B92B92


OSM Televizija - Savjet bezbjednosti UN o situaciji u Siriji\nSavjet bezbjednosti UN o situaciji u Siriji\nČlanice Savjeta bezbjednosti UN razgovaraće danas o situaciji u Siriji.\nSAD, Velika Britanija i Francuska predložile su Savjetu bezbjednosti UN zajedničku rezoluciju kojom bi se osudio navodni napad hemijskim oružjem u Siriji.\nTri države krive snage sirijskog predsednika Bašara el Asada za jučerašnji napad u kome je stradalo 58 civila, iako je sirijska vojska demantovala da je odgovorna i navela da nikada ne bi koristila hemijsko oružje.\nU nacrtu Rezolucije, u koji je Rojters imao uvid, navodi se da sirijska vlada mora da obezbijedi međunarodnim istražiteljima planove leta i protokola, imena komandanata helikopterske eskadrile i dozvoli pristup vazdušnim bazama, odakle je izveden napad.\nU dokumentu se traži i da se generalnom sekretaru UN Antoniju Guteresu mjesečno dostavlja izvještaj o tome da li sirijska vlada sarađuje sa međunarodnim istražiteljima koji bi trebalo da utvrđuju činjenice o navodnom korišćenju hemijskog oružja.\nNacrt rezolucije "izražava ogorčenje što se nastavlja ubijanje civila i ranjavanje hemijskim oružjem".\nZa sada nije jasno kako će na taj potez tri države reagovati Rusija, jedini saveznik Asada i Kina.\nSIRIJSKA VLADA DEMANTOVALA UPOTREBU HEMIJSKOG ORUŽJA\nSirijske snage nisu koristile hemijsko oružje u vazdušnim napadima na Han Šejhun, saopšteno je iz Ministarstva odbrane Sirije. Iz Ministarstva su demantovali korištenje hemijskog oružja u bilo kojem od napada tokom sukoba u Siriji.\n"Sirijska vojska ne posjeduje hemijsko oružje, stoga su sve takve optužbe neosnovane", navodi se u saopštenju iz Ministarstva odbrane.\nU saopštenju se još ističe da su militanti krivi za napad, kao i da se optužbe protiv sirijske Vlade izmišljaju svaki put kada druga strana ne uspije da ostvari neki vojni cilj, prenosi TASS.\n"Sirijska opservatorija za ljudska prava" ranije je saopštila da su za vazdušni napad u Han Šejhunu u oblasti Idlib, u kojem je poginulo 58 osoba, odgovorne sirijske ili ruske vojne snage, te da je korišteno hemijsko oružje.\nRusko Ministarstvo odbrane je odmah demantovalo bilo kakav vazdušni napad u Han Šejhunu i okolini.\nVeto Savjeta bezbjednosti na rezoluciju SAD o nasilju u Gazi\nNovi urgentni sastanak Savjeta bezbjednosti UN\nSavjet bezbjednosti danas o američkoj odluci u vezi sa Јeruslimom\nRusija zatvorila linije komunikacije sa SAD\nZajednički nacrt rezolucije o borbi protiv terorizma\nJoš iz iste kategorije: « Sankt Petrburg: Eksploziju izazvao bombaš-samoubica, 14 mrtvih Snažan zemljotres potresao sjeveroistok Irana »


VUČIĆ O ODLUCI PRIŠTINE: Neko svojim odlukama uvodi dodatnu destabilizaciju | Skandalozno\nVUČIĆ O ODLUCI PRIŠTINE: Neko svojim odlukama uvodi dodatnu destabilizaciju\nPredsednik Srbije Aleksandar Vučić rekao je u Bukureštu da će ovog meseca, ali i narednih meseci biti mnogo razgovora o Kosovu i Metohiji.\nOn je istakao i da se nada da to neće dovesti do dalje eskalacije i destabilizacije u odnosima, a na informaciju o tome da Priština i dalje odbija da formira Zajednicu srpskih opština reagovaće, kaže, kada sagleda stanje.\nUpitan za odluku prištinskih vlasti Vučić je, u izjavi novinarima, rekao da ne voli da žuri i juri sa izjavama, i da još nije čuo detaljne informacije o tome.\n„Volim prvo da vidim o čemu se radi. Vidim da postoji nerazumevanje u javnosti o suštini Briselskog sporazuma. Doneću Briselski sporazum u danima pred nama i pročitati ga od A do Š, jer očigledno nije dovoljno da ga stavite na veb-stranicu da svi mogu da vide, kako bi građani imali prilike da vide da je srž sporazuma ZSO“, objasnio je on.\nIzrazio je čuđenje da je doneta takva odluka i rekao da ne razume ako je doneta.\n„Ostavite mi 24 sata da mogu da reagujem. Dozvolite da danas nisam mogao glavu da podignem od posla u Rumuniji. Ako je to tačno, ne znam kako bi moglo da bude bilo šta dobro, jer to znači da neko svojim odlukama uvodi u dodatnu destabilizaciju“, poručio je Vučić.\nNa dodatna pitanja šta će Srbija da učini, on je naglasio da ne može na takav način da razgovara, jer Srbija nije igračka.\n„Ne možemo da se igramo i dajemo izjave kako nam nešto padne napamet i kako bi neko u Srbiji voleo da čuje. Moj posao kao predsednika je da ozbiljno i odgovorno sagledam stvari i onda pružim odgovor. Ako mislite da treba da se dopadnem naciji i kažem „sada ćemo mi nekom i opsujem“, da bi narod rekao „neka si im rekao“, to nije moj način i stil. To neki drugi neka se bave takvom politikom, kao što su besplatni prevoz, besplatni vrtići, svim mogućim besplatnim, pa smo na kraju videli kako su besplatno prošli“, rekao je on.\nIstraživanje agencije „Faktor plus“ iznenadilo Srbiju: Cenzus na parlamentarnim izborima bi prešle DVE STRANKE?!\nVučić je kazao da ne želi da daje neodgovorne izjave, već ozbiljno i u skladu sa interesima građana reaguje.\n“Odgovor ćete dobiti kada budem sve proučio i sagledao sve posledice“, najavio je on u odgovoru novinarima.\nDodao je da mora da prizna da ne razume tu odluku imajući u vidu činjenicu da je to obaveza Prištine potpisana pre tačno pet godina.\nBudite prvi sa komentarom na članku "VUČIĆ O ODLUCI PRIŠTINE: Neko svojim odlukama uvodi dodatnu destabilizaciju"


48 KANDIDATA! SRS predala listu kandidata za odbornike u Novom Sadu!\nVojislav Šešelj, Foto: Youtube printscreen/SrsOrgRs\nKako se navodi u saopštenju, radikali su izbornu listu podneli u nedelju uveče, pet minuta pre ponoći\nObjavljeno: 09.03.2020. 13:09h\nSrpska radikalna stranka (SRS) predala je izbornu listu od 48 kandidata za odbornike u Skupštini Novog Sada a iz te stranke su ocenili da je vreme da "Srpska Atina dodje u prave ruke" jer je SRS stranka kojoj je "doslednosti najjače oružje i kvalitet".\nKako se navodi u saopštenju, radikali su izbornu listu podneli u nedelju uveče, pet minuta pre ponoći.\nListu od 48 kandidata za odbornike podržalo je 1.588 gradjana Novog Sada i podneta je pod nazivom "Dr Vojislav Šešelj - Srpska radikalna stranka", uz slogan "Dosledno".\n"SRS je simbolično, u pet do dvanaest predala listu kandidata za odbornike u Skupštini Grada Novog Sada i poslala snažnu poruku da je vreme da Srpska Atina dodje u prave ruke. Početkom ove godine obeležili smo trideset godina postojanja SRS, a svih ovih godina doslednost je bila naše najjače oružje i kvalitet", naveo je nosilac liste i kandidat za gradonačenika Novog Sada Djuradj Jakšić.\nOn je rekao da radikali nikada nisu menjali program ni političke principe i da dobro znaju šta su problemi i prioriteti u Novom Sadu.\n"Za razliku od naše političke konkurencije, čija je ključna argumentacija prljav novac za kupovinu glasova, jedan od najvećih aduta nas srpskih radikala u izbornoj kampanji pored programa za grad, biće ljudi. Koji su to ljudi? Oni koji gradjane nikada nisu prevarili, koji su pokazali da su kompetentni, iza kojih nema ni jedne kriminalne afere i koji su pokazali da su spremni da se žrtvuju za ideju", dodao je Jakšić.\nPREPOZNAJETE LI OVOG POLITIČARA SA SLIKE? Bio je najmlađi DOKTOR u SFRJ i KOMUNISTA, onda je ZAVRŠIO u ZATVORU\nSrpska radikalna strankaVojsilav ŠešeljRadikaliSloganSrpska AtinaNovi SadIzbori 2020


PORUKE IZ BRISELA: Oštre kritike bh. političarima i upozorenje da se do kraja godine mora krenuti naprijed!\nDatum kreiranja ponedjeljak, 10 Juni 2013 07:10\n- Jasno je naglašeno da je implementacija presude Sejdić-Finci uslov svih uslova da bi se uopšte počelo razgovarati o podnošenju aplikacije za Evropsku uniju. Moram reći da je i nama poslanicima iz Odbora za evropske integracije sva tri parlamenta u Bosni i Hercegovini i predstavnicima Brčko distrikta bilo jako mučno slušati tu vrstu krtike koja je, jednim dijelom, zaista opravadana.\nOpširnije: PORUKE IZ BRISELA: Oštre kritike bh. političarima i upozorenje da se do kraja godine mora krenuti...\nOpširnije: CIA je Stanišića spasila od robije\nDatum kreiranja utorak, 04 Juni 2013 05:25\nGlavni tužilac Haškog tribunala Serge Brammertz izjavio je danas u Briselu da će tužilaštvo najvjerovatnije uložiti žalbu Apelacionom vijeću u slučaju Jovice Stanišića i Franka Simatovića i da je duboko nezadovoljan nedavnom serijom oslobađajućih presuda.\nOn smatra da je tužilaštvo ponudilo sasvim dovoljno dokaza i da "nijednog minuta, ni sekunde" nije očekivao da Stanišić i Simatović budu oslobođeni.\n"Još proučavamo obrazloženje sudskog vijeća i logiku kojom su se rukovodili, ali gotovo je sigurno da ćemo se žaliti", rekao je Brammertz tokom tribine o međunarodnom pravu koja je večeras održana u organizaciji Centra za evropsku politiku u sjedištu EU.\nOpširnije: Brammertz najavio žalbu na presudu Stanišiću i Simatoviću\nStranica 348 od 395


Države Zapadnog Balkana ne ispunjavaju minimum standarda za iskorenjivanje trgovine ljudima - Dijalog.net\nNaslovna Politika Države Zapadnog Balkana ne ispunjavaju minimum standarda za iskorenjivanje trgovine ljudima\nVašington, 21. jun 2019. – Srbija ne ispunjava u potpunosti minimalne standarde u oblasti iskorenjivanja trgovine ljudima, ali preduzima značajne napore da ih dostigne.\nTo je navedeno se u najnovijem izveštaju američkog Stejt departmenta o trgovini ljudima u svetu.\nSrpske vlasti su proteklih godina intenzivirale napore u sprovođenju zakona, zaštiti žrtava trgovine ljudima i preduzele određene mere prevencije u toj oblasti.\nSudije žrtvama nisu uvek davale status zaštićenog svedoka, u slučaju dece “posebno ranjivog svedoka”, niti mogućnost da svedoče preko video linka, piše u izveštaju.\nU pogledu prevencije, Vlada Srbije sprovodi strategiju borbe protiv trgovine 2017. do 2020. i usvojila nacionalni plan za period od 2019. do 2020. godine, ali se Savet za suzbijanje trgovine ljudima u 2017. godini sastao jednom, a u 2018. godini nije nijednom.\nOrgani za sprovođenje zakona nisu imali dovoljno kapaciteta i znanja i nastavili su da redovno istražuju manje prekršaje, a sudije su izricale kazne koje nisu bile u skladu s minimalnim kaznama za trgovinu ljudima, a navodili su i nerazumne “olakšavajuće okolnosti” da bi se kazne smanjile, navodi se u izveštaju, prenosi Euractiv.\nOznakeizveštajStejt departmenttrgovina ljudima\nPrethodno Jovana Stojiljković u žiriju takmičarskog programa Sarajevo Film Festivala\nSledeće BOŠ: Istraživanje o potrebama organizacija civilnog društva za obuke u oblasti javnog zagovaranja\nTop Tags vladavina prava konkurs Civilno društvo mediji istraživanje Evropska unija Srbija i Evropska unija OCD mladi Pravosuđe Vlada Republike Srbije lokalna samouprava evropske integracije Društvo Evropska komisija


Vreme 1353 - Intervju – Dr Jelena Zajeganovic Jakovljevic, rukovoditeljka programa za rani razvoj deteta UNICEF Srbija: Rani razvoj za svako dete\n<< VREME | BR 1353 | 8. DECEMBAR 2016.\nIntervju – Dr Jelena Zajeganović Jakovljević, rukovoditeljka programa za rani razvoj deteta UNICEF Srbija >\nRani razvoj za svako dete\nPrvih nekoliko godina života najvažnije su za rast i razvoj svakog deteta, jer se u najranijem detinjstvu postavljaju temelji za sve životne uspehe, a propusti u brizi i stimulaciji razvoja deteta u ovom periodu ostavljaju dugoročne posledice\nDečji fond Ujedinjenih nacija UNICEF ove godine proslavlja 70. rođendan i obeležiće ga širom sveta nizom manifestacija. Davne 1946, 11. decembra, počela je sa radom prva kancelarija UNICEF-a, već sledeće godine počela je da funkcioniše i na teritoriji tadašnje Jugoslavije. U prvim dekadama rada UNICEF-a po završetku Drugog svetskog rata harale su razne bolesti, među njima i tuberkuloza, i bilo je neophodno najpre osnažiti sistem zdravstvene zaštite Jugoslavije, podržati programe imunizacije i smanjiti stopu mortaliteta odojčadi (sa 140 na 18 od 1000 novorođene dece za svega 18 godina rada). Tokom raspada Jugoslavije, UNICEF je ostao u zemlji tokom rata i bombardovanja, zalagao se za dečja prava i prikupljao sredstva za izbeglice, siromašnu i svu drugu ugroženu i isključenu decu pogođenu sankcijama.\nProjekti UNICEF-a u Srbiji danas se takođe najviše odnose na ugroženu decu, ali i temom koja je dospela u fokus stručne javnosti u poslednje vreme – rani razvoj deteta. Koliko je važno ulaganje u razvoj deteta do treće godine života, kako podržati razvoj deteta u tom uzrastu, kako podržati siromašnu i decu romske nacionalnosti i koliko je važna podrška društva i države deci sa teškoćama i smetnjama u razvoju i njihovim porodicama, razgovarali smo sa Jelenom Zajeganović Jakovljević, rukovoditeljkom programa za rani razvoj deteta kancelarije ove organizacije u Srbiji.\n"VREME": Osnova delatnost UNICEF-a su ugrožena, siromašna, izolovana, marginalizovana i deca sa smetnja u razvoju.\nJELENA ZAJEGANOVIĆ JAKOVLJEVIĆ: Fokus našeg rada je posebno na ugroženu populaciju – romska deca, deca sa smetnjama u razvoju, odskora deca migranata, deca koja su na bilo koji način ugrožena u odnosu na ostalu decu. Istraživanjem višestrukih pokazatelja stanja žena i dece u Srbiji iz 2014. godine, utvrđeno je da su stope smrtnosti odojčadi i dece uzrasta ispod pet godina koja žive u romskim naseljima dva puta veće od nacionalnog proseka. To nas opominje da naši programi moraju da pomognu državi da obezbedi jednaku zdravstvenu zaštitu za svu decu i pravo na zdravlje. Kad je reč o uhranjenosti dece, velika je razlika između romske i ostale dece, svako peto dete zaostaje u rastu zbog neadekvatne ishrane i opštih uslova života. Petnaest procenata dece iz romskih naselja imalo je manju telesnu težinu na rođenju (za razliku od nacionalnog proseka od 5 procenata), a 19 procenata je zaostalo u rastu (prosek je 6 procenata). Takođe, niska je imunizacija – samo 13 procenata dece koja žive u romskim naseljima pravovremeno, to jest do navršene druge godine, primilo je sve predviđene vakcine (u poređenju sa nacionalnim prosekom od 71 procenta), a taj broj se penje na 44 procenta do navršene treće godine, što je takođe veoma nisko. Istraživanje je potvrdilo da deci koja žive u siromaštvu nedostaje adekvatna ishrana i da imaju manji pristup zdravstvenoj nezi i manja obrazovna postignuća. Kada govorimo o stimulaciji i učenju, istraživanje je potvrdilo da tek svako deseto dete koje živi u romskim naseljima ima tri ili više dečjih knjiga u svom domaćinstvu, a trećina dece nema dovoljnu podršku odraslih u razvojnoj stimulaciji i učenju.\nKada je reč o deci sa teškoćama i smetnjama u razvoju, njihov broj raste, a u našim sistemima nemamo dovoljno usluga koje će podržati i dete i porodicu. Sa druge strane, teškoće u razvoju se još uvek ne prepoznaju na vreme i time se gubi dragoceno vreme za delovanje u najranijem uzrastu kada su intervencije najefikasnije. Ako znamo da čak 20 odsto ima neki oblik teškoća ili smetnji tokom života, onda moramo da osposobimo i sisteme da se ovim pitanjima bave na pravi način.\nŠta nam govore ti podaci?\nTi podaci govore da moramo da nastavimo da unapređujemo naš sistem da dosegne i odgovori na potrebe najosetljivijih. Naši programi, posebno u poslednjih pet godina, upravo su usmereni ka jačanju i poboljšanju zdravstvenog sistema i jačanju kapaciteta da na ove potrebe odgovore. Sa Ministarstvom zdravlja još od 2009. godine radili smo na podršci razvoja usluge zdravstvenih medijatora, to su žene, Romkinje koje rade u zajednici i u tesnoj saradnji sa zaposlenima u domovima zdravlja. One su smeštene u patronažnoj službi i predstavljaju produženu ruku zdravstvenog sistema prema romskoj populaciji. Ministarstvo zdravlja finansira njihove plate i rukovodi njihovim radom, a mi pomažemo da medijatorke dobiju znanja i opremu koji će im pomoći da dođu do svih, i do onih koji nisu registrovani u sistemu.\nZašto je važan rani razvoj deteta?\nU poslednje vreme znatan broj naših programa odnosi se na rani razvoj deteta, jer se smatra da su prve tri godine najvažnije za razvijanje odnosa roditelja i deteta, za stimulisanje svih domena razvoja, govorni, emotivni, kognitivni, ne samo motorički kao što je možda ranije bilo najvažnije. Prvih nekoliko godina života najvažnije su za rast i razvoj svakog deteta. U najranijem detinjstvu postavljaju se temelji za sve životne uspehe, a propusti u brizi i stimulaciji razvoja deteta u ovom periodu ostavljaju dugoročne posledice, koje se kasnije teško mogu nadoknaditi.\nFokus na rani uzrast deteta je značajan iskorak, veoma je važno da se te godine deteta nikako ne zanemaruju jer u tom uzrastu mogu da se uoče kašnjenja u razvoju, ali i da se reaguje na vreme. Za decu koja imaju rizike ili teškoće u razvoju unapredili smo kapacitete razvojnih savetovališta. U sistemu zdravstvene i socijalne zaštite, pa i u obrazovanju i pravosuđu, UNICEF je znatno doprineo razvoju i primeni protokola za zaštitu dece od nasilja. Za samo nekoliko godina, u zdravstvu su formirani stručni timovi za zaštitu dece od nasilja i zanemarivanja, i veliki broj zdravstvenih radnika obučen je da prepozna i reaguje na nasilje.\nUNICEF je organizovao obuku za patronažne službe i pilot-projekat u domovima zdravlja. Da li možete da nam kažete nešto o tome?\nNaša patronažna služba je primer dobre prakse u regionu, i ponosni smo na to. Patronažna sestra je ta koja u kućnim uslovima može da pomogne, ali i da uoči probleme na koje treba reagovati, nekad su to zdravstveni problemi, a nekad su problemi u porodici na koje treba da reaguju drugi sistemi.\nVažno je naglasiti da u studijama pedijatrije nema dovoljno sadržaja koji se odnose na sveobuhvatan razvoj deteta, tako da naši pedijatri vape za znanjem u domenu razvojne pedijatrije, stimulacija razvoja, razvojnih odstupanja, o tome kako prepoznati ta odstupanja i reagovati. To je bio glavni razlog za pilot-projekat podrške deset domova zdravlja gde smo u saradnji sa Ministarstvom zdravlja pokušali da podržimo razvoj pedijatrijske službe. Uvedeni su upitnici za roditelje da bi pedijatri dobili ranu informaciju o tome u kojoj razvojnoj oblasti treba više da podrže roditelje da stimulišu razvoj deteta.\nKad je reč o deci sa poremećajima iz spektra autizma, da li su razvojna savetovališta prilagođena njima?\nJedno od 68-ro dece ima poremećaj iz spektra autizma, to su svetski podaci. Nema razloga da su podaci drugačiji kod nas, s tim što kod nas postoje i problemi sa prepoznavanjem. Zato je veoma važno da pedijatri i razvojna savetovališta imaju dovoljno znanja da rano prepoznaju odstupanja u razvoju i kako da rade s njima i njihovim roditeljima. UNICEF je podržao obuku u razvojnim savetovališta, pomogli smo kod opremanja "po meri deteta" – nameštaj, igračke – i u tome da roditelji nauče kako da u svom domu stimulišu razvoj deteta kroz komunikaciju i igru sa detetom sa problemima u razvoju. Pre dve godine revitalizovali smo devet razvojnih savetovališta u Srbiji. Međutim, zbog nedostatka adekvatnih usluga ranih intervencija na svim nivoima i u svim sredinama, roditelji dece sa teškoćama i smetnjama u razvoju često pribegavaju uslugama u privatnom sektoru bez provere kvaliteta i zasnovanosti na dokazima.\nSkupština – Od budžeta do izbora >\nPinokio, Frojd i premijer\nIntervju – Zoran Drakulić, Point Group >\nO Boru i srpskim privrednicima\nVlada Srbije i ljudsko dostojanstvo >\nSudovi i banke >\nValjevo – Deset godina fabrike "Gorenje" >\nIvica je stalno u kampanji\nZločin i kazna – Granice saučesništva >\nIntervju – Ivana Buš Jović >\nTribina – Tačka susreta (5) >\nVidimo se u Evropi\nProgram "Baby friendly" u Srbiji je počeo 1994, sa ciljem da se na vreme uspostavi dojenje, praksa prvog kontakta "koža na kožu" i zbližavanja majke i deteta. Evaluacija je pokazala da se majkama nedovoljno pruža podrška u dojenju u prvim, bolničkim danima, pa i kasnije, i da su nezadovoljne tretmanom. Takođe, analiza neonatološke zdravstvene zaštite ukazuje na razlike u perinatalnom mortalitetu, pogotovo na jugu i istoku Srbije, gde je stopa smrtnosti dva do tri puta veća od nacionalnog proseka. Ministarstvo zdravlja prepoznalo je unapređenje neonatološke zdravstvene zaštite kao prioritet delovanja, a u susret tome usvojeni su novi standardi za akreditaciju porodilišta i neonatološku zdravstvenu zaštitu čiju je izradu podržala Agencija za akreditaciju zdravstvenih ustanova sa timom stručnjaka uz podršku UNICEF-a.